Bukedde Online - Ebya loodi mmeeya okudda mu office bikyazibuwadde\nURA ekutte ababadde bakukusa amafuta\nOkuddaabiriza Mulago kuleetedde Abalwadde ...\nLukwago, Allan Ssewannyana ne Abdu Katuntu nga bava ku kkooti\nOMUMYUKA wa ssaabalamuzi Stephen Kavuma akakkaanyizza ne loodi meeya ku by’okudda mu ofiisi n’amutegeeza nti asooke alindeko okutuusa nga omusago guwuliddwa.\nKavuma alagidde Lukwago era addemu awandiikire kkooti ng’agitegeeza mu butongole omusango gwe gulyooke gutandike okuwulirwa mu nnaku ntono ng’alonze abalamuzi basatu abakwatibwaako.\nKino Loodi meeya akikkirizza n’agamba nti amaze ebbanga lya myaka egisoba mu 2 ng’alinze era ebyokuyingira ofiisi abiyimirizza okutuuka ng’atuukirizza ebyomumyuka wa ssaabalamuzi Kavuma kyamugambye. “Ku Mmande ba looya bange bakeera kuwandiikira mumyuuka wa ssaabalamuzi Kavuma bbaluwa , omusango omusango gutandike okuwulirwa mu nnaku ntonga nga bwagambye oluvanyuma nyingire ofiisi nga tewali muziziko gwonna.” Lukwago bweyagambye oluvanyuma lwolukiiko.\nKavuma yategese olukiiko okutabaganya enjuyi za bannamateeka okuli bannamateeka ba KCCA abaakulembeddwa Charles Ouma, aba ssaabawabuzi wa Gavumenti abaakulembeddwa Martin Mwambusya n’aba Erias Lukwago abaakulembeddwa Moses Walubiri ng’ali ne Medard Ssegona ssaako Abdul Katuntu.\nOwa KCCA Charles Ouma yagambye nti ofiisi esigadde nzigale okutuusa nga omusango guwuliddwa nga bwe bakiriziganyizza era Lukwago takirizibwa kuyingira ofiisi.\nBukedde FaMa Embuutikizi ekomezzaawo empaka z'ekigwo Ggumbya\nKCCA ekendeezezza ku masannyalaze ga UMEME n'edda ku sola: 'Tubadde tusaasaanya obukadde 200 buli mwezi'\nNnamwandu wa Ssebaana yakubiddwa puleesa n'aweebwa ekitanda e Bungereza\n'Abavubuka mwegatte mufune ssente z'entandikwa'\n'Mu kugaggawala mubaamu n'okulwanyisa abakola ebikyamu'\nBannayuganda ababeera ebweru bakubiriziddwa okwenyigira mu by'obulimu awaka


EBBUGUMU lyeyongedde mu nteekateeka z’okukuza emyaka 50 bukya Paapa atongoza Essaza ekkulu erya Kampala.\nEggulo, Dinale y’e Lubaga yawaddeyo ensimbi mu nteekateeka y’okulamaga kwa Dinale zonna ezikola Essaza lya Kampala era ye Dinale eyasembyeyo nga beetegekera ebijaguzo eby’omwezi ogujja.\nDinale y’e Lubaga ewaddeyo obukadde 10 n’emitwalo 15 n’ebirabo ebikalu. Egoberedde ey’e Nsambya eyalamaga wiiki ewedde n’ewaayo obukadde obukunukkiriza 17. Dinale y’e Lubaga ekolebwa ebigo okuli Ndeeba, Mutundwe, Busega ne Lubaga.\nSsaabasumba w’Essaza ekkulu erya Kampala, Dr. Cyprian Kizito Lwanga yasinzidde mu Mmisa eno n’avumirira ettemu erikolebwa ku bantu eryeyongera buli olukya n’agamba nti livudde ku bantu kwerabira mateeka ga Katonda ekkumi okuli n’erikugira abantu okutta bannaabwe.\nAbaana musanvu baafunye Essaakalamentu lya Kofirimansio.\nDr. Lwanga yasabye abazadde okujjumbira okwegayirira nga bali wamu n’abaana baabwe mu maka n’okubayigiriza Katikiisimu, bakule nga bassa ekitiibwa mu mateeka ekkumi okukendeeza ebikolwa ebikontana n’amateeka ga Katonda ebyeyongera.\nYakubirizza Abakristu okwezza obuggya nga bajaguza emyaka 50, nga bajjukira en- sibuko n’ennono ya Eklezia n’okutuukiriza obuvunaanyizibwa Katonda bwe yabakwasa.\nSsentebe w’olukiiko oluteekateeka ebijaguzo, Rev. Fr. Joseph Ssebayiga yeebazizza Abakristu olw’okwenyigira obutereevu mu nteekateeka zonna ezigenda mu maaso n’abasaba okweyiwa ku kiggwa ky’abajulizi e Namugongo nga October 25, 2017 ku ntikko y’ebijaguzo.\nPIC: Ssabasumba Dr. Cyprian Kizito Lwanga n’abaana be yawadde Kofirimansio.\nCourtesy of Bukedde, Mmande September 11, 2017


Bukedde Online - Abaagenze okukuuma obululu bazze mu tulo\nAbaagenze okukuuma obululu bazze mu tulo\nOmwenge bagunywa beekwasa Katonda!\n‘Kakibe ki oba ki, ffe tujja kukeeseza wano nga tutunula. Eby’okukyusa ebivudde mu bululu bwaffe ne balangirira ebikyamu tubiwuliddeko...’ bino bye bimu ku bigambo bakira abantu abeeyiwa e Lugogo ku UMA, bye boogera mu kiro ky’Olwokuna.\nBano baabadde bazze kuwulira byabadde bivudde mu kulonda kwa munisipaali z’omu Kampala. Omanyi buli eyavuganyizza ku bwameeya n’obwakansala naddala mu bifo ebyabaddemu okuvuganya okw’amaanyi, baabaddeyo mu buntu n’abawagizi baabwe.\nEbyembi, olw’okuba ebiva mu bifo eby’enjawulo bakira biyingirawo musoolesoole, essaawa zaatambudde era we zaatuukidde mu 5:00 ez’ekiro ng’abamu ku baabadde bawaga okukeesa nga batunula otulo tubabbye olw’obukoowu!\nAbaasisimuse ng’ebitundu byabwe byasomeddwa dda oba baakoze batya?


Bukedde Online - Omuwendo gw'abaana abakabasanyizibwa gweyongedde mu muggalo!\nOmuwendo gw'abaana abakabasanyizibwa gweyongedde mu muggalo!\nLuwalira alabudde ku bigenda mu maaso mu g...\nMartin Kiiza akulira ekibiina ekya National Children Authority ng'annyonnyola ku mbeera y'abaana mu kiseera ky'omuggalo\nEKITONGOLE ekikola ku nsonga z'abaana ekya National Children Authority (NCA) kiwadde lipooti ku ngeri embeera ya Corona n'omuggalo gy'ekosezzaamu abaana, bangi basuuliddwawo abalala ne bafuna embuto.\nAbaana ebitundu 57.4 ku 100 batulugunyiziddwa mu ngeri ez'enjawulo, abamu ne bammibwa eby'etaago by'obulamu kyokka lipooti eraga nti abaana abawala beebasinze okukosebwa.\nMartin Kiiza akulira NCA yategeezezza nti lipooti eraga abaana ebitundu 62 ku 100 beenyigidde mu bikolwa eby'okukabasanya ng'abamu babiyingiddemu ng'erimu ku kkubo ly'okufunamu ensimbi basobole okuyimirizaawo obulamu.\nOkuggala amasomero olw'obulwadde kiviiriddeko abaana bangi okuwanduka mu masomero abalala ne bayingirira obufumbo nga tebannaba kuweza myaka 18.\nAbazadde abamu okufiirwa emirimu kibaviiriddeko okusindika abaana okukola emirimu gye batalina kukola ng'okutunda omwenge, okutembeera, okukola mu birombe bya zaaabu era bangi bafundikidde eby'okusoma babisuddewo.\nOmuwandiisi ow'enkalakkalira mu minisitule y'ebyenjigiriza, Alex Kakooza yalagidde amasomero okuddamu okwetegereza bye baalina okusomesa balondemu eby'enkizo ennyo bye babeera bawa abayizi.\nYayanjudde enteekateeka empya nti abayizi bye basubiddwa okusoma mu bibiina ekimu bajja kubisomera mu kibiina ekiddako kubanga ensomesa ya Uganda ebeera yakwongerezaako kw'ebyo omuyizi by'asomye mu kibiiba ekisoose.\nOmuyize okusoma kisoboka bulungi okukolebwa ku ssomero mu kibiina oba mu kifo ekirala kyonna ne bw'abeera waka.\nAbasomesa ba Uganda balina obukugu obw'etaagisa okutaputa ebisomesebwa ne bamanyi kiki eky'etaagisa okuwa omuyizi era ne bakimusomesa mu kiseera ekituufu n'akifuna.\nOkutuukiriza enteekateeka eno, minisitule esazeewo okukuba mu kyapa ebimu abayizi bye baalibadde basomera mu kibiina babibagabire nga bali eka beesomese ng'emu kun kola gye balina okuyitamu okujjuliriza bya balina okusoma.\nEbipya bye babawadde baakubisoma nga bakozesa obudde bwe bandibadde bakozesa okugenda mu mpaka z'ebyemizannyo wakati waamasomero oba disitulikiti ez'enjawulo kubanga byayimirizibwa.\nEkiseera kino kibaddemu gavumenti okukyusa enkola ezimu ezirina okugobererwa mu masomero agamu ne gasalawo okulagira abayizi bonna okudda mu kisulo.\nMike Kironde owa Janan Schools era sentebe wa Proprietors of Private Educational Institutions Association in Ugand, yategeezezz nti okukaka omuyizi okuyingira ekisulo kibeera kikyamu kubanga abazadde abamu tebalina busobozi kusasula sente ezo.\nAmasomero naddala agali mu kibuga galina ebifo bifunda ekijja okukalubya entegeka y'okwawula mu bava eka n'abasula ku ssomero.\nLipooti y'ekitongole kya Unicef eraga nti abaana akawumbi kamu n'ekitundu okwetoloola ensi yonna bakoseddwa ekirwadde kya Corona amasomero bwe gaggalibwa.\nAmasomero mangi mu mawanga ag'enjawulo abayizi abamu bakyalinda gaggulibwewo badde mu ssomero nga ne Uganda kweri kubanga abayizi mu bibiina ebimu tebannaba kudda ku masomero.\nUnicef ng'eyambako gavumenti z'amawanga agamuokuli ne Uganda, abayizi obukadde 60 basobodde okubafunira obusobozi okusoma nga bakozesa emikutu gya yintanenti.\nAKULIRA EBY'ENJIGIRIZA E KAMULI:\nIbrahim Kanakulya akulira okulambula amasomero mu disitulikiti y'e Kamuli yagambye nti abayizi abataasobodde kudda ku masomero mu kitundu ky'atwala bali ebitundu 35 ku 100.\nAgamba nti bangi ku bataasobodde kudda ku masomero bayingidde mu mirimu egy'enjawulo okuli okuvuba, okutema ebikajjo n'okulima.\nKino kyavudde ku bazadde obutwawaayo budde kubuulirira baana ate nga n'amasinzizo gye bandiddukidde okubalambika gaali maggale.\nObwavu obususse kibadde kimu ku biremesezza abayizi okukozesa emikutu egy'enjawulo okusoma kubanga abazadde bangi tebalina TV, radio oba okugulira abaana amawulire omubadde mufulumira ebisomesebwa.\nABAZADDE N'ABAYIZI BALOJJA:\nShalif Matovu omuyizi ku ssomero lya Rawuzha High Sch Mpigi agamba nti wadde ng' abayizi abamu babadde basomera ku ttiivi ne yintanenti tabiryabyeko okutuusa lwe babazzizzaayo ku ssomero.\nAbdu Kalim Ssekalegga omuyizi mu S.3 ku ssomero lya Rawuzha High School Mpigi: okuva lwe yava ku ssomero nga 18th March, 2020 abadde taddangamu kuwuliziganya na musomesa yenna ng'asoma ku bifulumira mu mu Biugedde.\nJoseph Ssempijja mutuuze we Buwama; Muwala wa muliranwa wange owa P.7 yafunidde olubuto mu muggalo era yazadde ku lunaku lwenyini lwebatandika ebigezo, eky'omukisa ebigezo yamaze n'abikola ne bbebi we.\nEvalist Kalibbala mutuuze eMpigi; Nze nnali nkola 30,000/- olunaku nga kwempeerera abaana n'okubalabirira naye okuva webaateekawo kafiyu wa saawa emu nyinyuka n'omutwalo gumu olumu nobutagufuna era katono na baaana banneme okuzaayo ku ssomero.\nAba NRM abalala 4 bafuumuddwa mu Palamenti lwa biwandiiko kweveera!\nOmukozi afudde mu ntiisa mu akeedi ya Babirye


Bukedde Online - Engeri abazadde gye bayingiza abaana mu nsonga z’obwenzi\nOwa B2C baamunaaza olweza ne lunoga\nMmotoka y’abagole egudde mu mugga abantu 5 okuli n’abagole ne...\nAkwana abawala n'ababba poliisi emuggalidde\nUCU ne KIU balwana kuva mu kibinja kya University League\nEngeri abazadde gye bayingiza abaana mu nsonga z’obwenzi\nAgambibwa okusaasaanya obutambi bw’okutta...\nObulabe bw’omuzadde okulaga omwana baganzi...\nAdded 28th January 2020\nABAGANDA balina enjogera egamba nti, omwana omuwala asera na nnyina. Kino kiraga nti ssinga omuzadde omukazi abaako ekyama, akibuulira muwala we. Mu mbeera eno, waliwo abazadde ate abasusse.\nBano batuuka ku ssa ly’okuyingiza abaana baabwe mu bikolwa by’obwenzi, bo nga balowooza nti tekirina mutawaana. Embeera eno wadde abakazi bagituukamu, esinga mu basajja. Gladys Nakayiza ow’e Gangu ku luguudo lw’e Busaabala embeera eno agiwanda lulusu! “Omwami wange ayagala nnyo mutabani waffe.\nBwe yatandika okusimbula ekigere nga buli wiikendi tamuleka waka. Kino nkyagala kubanga nange abeera ampewudde ne nsigaza kukola mirimu gya waka. Omwana bw’akomawo ng’atandika okunnyumiza by’alidde n’ebimusanyusizza.\nLumu twalina akabaga k’okuyingira amaka gaffe, omuvubuka eyakwata omukolo n’ampa akatambi ne tutandika okukalaba. Tuba tulaba mutabani wange kwe kuηηamba nti, ‘ mmami mmami, laba Auntie’ ow’eri gye tugenda ne ddadi..’ Kino yakiddiηηana ng’alaba sifuddeeyo.\nOkwetegereza ng’omukazi mmumanyi, kubanga mukwano gwa kizibwe wange. Ensonga nazigoberera okukkakkana nga mutuuseeko gy’asula era ng’ali lubuto lukulu...”\nTAATA YANDAGANGA BA ‘AUNTIE’ Druscila Mary Nantege, ow’e Kitintale agamba nti ye okuva mu buto yali nga ‘daddy’s girl’. “ Ddadi yantwalanga mu ssomero eddungi, ate nga mu luwummula, ng’atambula nange buli gy’alaga,” Bwe twawummulanga, ddadi ng’ankima naye nga tulina gye tusooka okubeera ne tumalayo nga wiiki emu oba bbiri nga wa njawulo era ng’aηηamba, ‘ono maama wo’ agenda kukuyambako okukusomesaamu. Olwo awaka nga maama amugamba nti antutte mu koocingi.\nYateranga okuηηamba mmuwerekereko ewa ‘Auntie’ oba mukwano gwe, naye nga bwe tutuukayo, nga beesibira mu kisenge. Lumu olwaba okwesibirayo, nange ne ngwa wansi w’oluggi ndabe ekibaayo kumbe bandaba! Ddadi yalubandula omulundi gumu n’ankuba ne nnyiiga.\nBwe twaddayo awaka ne mbuulirako maama kumbe mbyonoonye, ekyaddamu kwali kulwana. Emirundi egyaddirira, nga bwe tuba tuli kumpi okutuuka awaka, taata ajja anfalaasira obutayogera gye tuva ne bye ndabye.\nDDADI YANGULIRANGA EBYOKULYA\nYe Julian Bakunda ow’e Nankuwadde agamba nti, “Nayagalanga nnyo okutambula ne taata ng’ampa ebyokulya bye njagala. Bwe twavanga mu kkanisa nga tuyitira mu wooteeri ne nsaba bye njagala, olwo n’andekera weyita n’ayambuka amadaala. Wabula nga mmulinda ne nkoowa ne nneebaka ku mmeeza.\nOluusi nga weyita ajja n’antwala mu mmotoka, ηηenda okuzuukuka nga tudda waka, era ng’ebiseera ebisinga bw’aba akomawo abeera n’omukazi gw’ajja naye olwo ne tumuleetako mu mmotoka oluusi ne tubaako we tumuleka.\nTAATA YANTUMANGA KKONDOMU\nMoses Serwano ow’e Masajja agamba nti yakula ne muka kitaawe“Taata yandaga omukwano mungi ate engeri gye nali omulenzi omukulu nga tuyita ffembi kumpi buli wamu. Oluusi bwe twagendanga naye akawungeezi ng’ampa 20,000/- mmugulireko kondomu olwo ng’aηηamba bbaalansi mmutwale.\nKino kyansanyusanga kubanga ekinene ennyo nakozesangako 3,000/- zokka olwo ezisigadde ne zibeera zange. Era bino nga siyinza kubinyegako nga tuzzeeyo awaka nga ne taata akimanyi.\nDDADI YANFUNIRANGA BE NZANNYA NABO\nLawrence Mulindwa ow’e Nansana agamba nti balina omukwano ogw’enjawulo ne kitaawe, kubanga tewali mulundi na gumu lwe yali ayasizza ebyama bye eby’abakazi n’abawala b’aganzaDdadi kuva dda ng’anneesiga. Nga bw’abaako baganzi be b’agenda okusisinkana agenda nange. Kino ndowooza yakikolanga okulaga mmami nti gy’agenze ali mu makubo matuufu, engeri gy’agenze nange. Bwe twatuukanga gye tuba tulaze naddala ewa ‘Auntie’ nga ddadi afuba okulaba nga ndi bulungi mu mbeera zonna.\nBanguliranga ebyokulya n’okuntwala mu bifo awali ebyokuzannyisa. Bwe nakula ne mpeza emyaka 19, bwe yabanga agenda mu bantu be nga nange oluusi anfunira abambeesabeesa abagya mu myaka gyange.\nOluusi bwe twabanga tuluddeyo nga nze mpeebwa obuvunaanyizibwa okubuulira mmami ng’omupiira gw’emmotoka bwe gwatwabiseeko, oba amafuta bwe gaatuweddeko nga tulina okulinda agatuleetera n’ebiringa ebyo. Mmami bwe yalabanga nti nze mbinnyonnyola ng’abitwala nti bituufu.”\nABAZADDE BALOWOOZA NTI ABAANA BATO\nEdith Mukisa, omukugu mu kubuulirira abaagalana agamba nti abazadde bayingiza abaana mu nsonga zino nga balowooza nti bato tebategeera bikolwa byabwe. Kyokka omwana ono gy’okoma okumweyambisa, alaba ekikolwa kimu n’atandika okuzza akatambi emabega ku by’ozze omutuma, engeri gy’oyogera ng’oli n’omuntu n’afuna ekyokuddibwamu. Abantu tebakyaswala, ebintu ebimu babikola mu lujjude ng’abaana balaba ne beemoola oba okwenywegera ate bye bataakola nga bali ne maama oba taata w’abaana .\nABAKAZI BAYITA BAGANZI BAABWE ‘UNCLE’ OKUBUZAABUZA Kino abakazi bakikola ng’alaga abaana nti omuntu oyo waaluganda. Ab’ekika kino batuuka n’okubaleeta awaka ne babakyalira , wabula omwana kyangu okumanya nti ‘uncle’ oyo alina ensonga endala ne mmami.\nOkugeza oyinza okwesanga nga ‘uncle’ bw’akyala mmami yeebuga nnyo ng’amutegekera ebyokulya, ate nga takola bwatyo ng’ategekera taata w’abaana. Awo omwana ategeera amangu abeera yakitegedde dda nti oyo si ‘uncle’ wabula muganzi wa mmami we.\nWaliwo abatuuka n’okutuma abaana mu baganzi baabwe naddala bw’aba afunye okusoomoozebwa mu by’ensimbi. Ne weesanga ng’omwana ategedde nti ssente ezaaguze ebintu bye yatutte ku ssomero ‘uncle’ ye yaziweerezza mmami. Ate oluusi ne mmami n’akikkaatiriza ng’agamba nti, ‘olaba ‘uncle’ oyo y’atubeezaawo, kitammwe yatusuulawo’! ‘Uncle’ ono amala n’atuuka awaka era ng’abaana bamumanyi ng’ajja kyere kuba taata w’abaana tasiibawo ate bw’aba tasobola kutuuka waka, abaana be batuma ne bafuuka bakayungirizi.\nOluusi ebintu bitera okukyukira ddagala ate omusiguze nga y’asasulira n’omwana ffi izi, okugula ebikozesebwa awaka n’ebyetaago by’okussomero ng’omwana talina bw’aloopa nnyina. Ebiva mu kino oluusi bwe busambattuko mu maka, naddala ng’omusajja ategedde nti maama w’abaana alinayo abasajja abalala b’abiita.\nDdadi kuva dda ng’anneesiga. Nga bw’abaako baganzi be b’agenda okusisinkana agenda nange. Kino ndowooza yakikolanga okulaga mmami nti gy’agenze ali mu makubo matuufu, engeri gy’agenze nange. Bwe twatuukanga gye tuba tulaze naddala ewa ‘Auntie’ nga ddadi afuba okulaba nga ndi bulungi mu mbeera zonna. Banguliranga ebyokulya n’okuntwala mu bifo awali ebyokuzannyisa. Bwe nakula ne mpeza emyaka 19, bwe yabanga agenda mu bantu be nga nange oluusi anfunira abambeesabeesa abagya mu myaka gyange. Oluusi bwe twabanga tuluddeyo nga nze mpeebwa obuvunaanyizibwa okubuulira mmami ng’omupiira gw’emmotoka bwe gwatwabiseeko, oba amafuta bwe gaatuweddeko nga tulina okulinda agatuleetera n’ebiringa ebyo. Mmami bwe yalabanga nti nze mbinnyonnyola ng’abitwala nti bituufu.” ABAZADDE BALOWOOZA NTI ABAANA BATO Edith Mukisa, omukugu mu kubuulirira abaagalana agamba nti abazadde bayingiza abaana mu nsonga zino nga balowooza nti bato tebategeera bikolwa byabwe. Kyokka omwana ono gy’okoma okumweyambisa, alaba ekikolwa kimu n’atandika okuzza akatambi emabega ku by’ozze omutuma, engeri gy’oyogera ng’oli n’omuntu n’afuna ekyokuddibwamu. Abantu tebakyaswala, ebintu ebimu babikola mu lujjude ng’abaana balaba ne beemoola oba okwenywegera ate bye bataakola nga bali ne maama oba taata w’abaana . ABAKAZI BAYITA BAGANZI BAABWE ‘UNCLE’ OKUBUZAABUZA Kino abakazi bakikola ng’alaga abaana nti omuntu oyo waaluganda. Ab’ekika kino batuuka n’okubaleeta awaka ne babakyalira , wabula omwana kyangu okumanya nti ‘uncle’ oyo alina ensonga endala ne mmami. Okugeza oyinza okwesanga nga ‘uncle’ bw’akyala mmami yeebuga nnyo ng’amutegekera ebyokulya, ate nga takola bwatyo ng’ategekera taata w’abaana. Awo omwana ategeera amangu abeera yakitegedde dda nti oyo si ‘uncle’ wabula muganzi wa mmami we. Waliwo abatuuka n’okutuma abaana mu baganzi baabwe naddala bw’aba afunye okusoomoozebwa mu by’ensimbi. Ne weesanga ng’omwana ategedde nti ssente ezaaguze ebintu bye yatutte ku ssomero ‘uncle’ ye yaziweerezza mmami. Ate oluusi ne mmami n’akikkaatiriza ng’agamba nti, ‘olaba ‘uncle’ oyo y’atubeezaawo, kitammwe yatusuulawo’! ‘Uncle’ ono amala n’atuuka awaka era ng’abaana bamumanyi ng’ajja kyere kuba taata w’abaana tasiibawo ate bw’aba tasobola kutuuka waka, abaana be batuma ne bafuuka bakayungirizi. Oluusi ebintu bitera okukyukira ddagala ate omusiguze nga y’asasulira n’omwana ffi izi, okugula ebikozesebwa awaka n’ebyetaago by’okussomero ng’omwana talina bw’aloopa nnyina. Ebiva mu kino oluusi bwe busambattuko mu maka, naddala ng’omusajja ategedde nti maama w’abaana alinayo abasajja abalala b’abiita.\nMmotoka y’abagole egudde mu mugga abantu 5 okuli n’abagole ne bafiiramu\nNnamwandu wa Muhangi yakaabizza abantu amaziga ng'abannyonnyola engeri bba gye yafuddemu\nBy’okola okutangira omukozi w’awaka okukukwata mu liiso\nMuwala waffe baamuwamba ne bamutta emyaka esatu egiyise, lwaki abatemu tebabawozesa!\nOwa B2C baamunaaza olweza ne lunoga...\nOMUYIMBI w’ekibiina kya B2C, Peterson Ssali amanyiddwa nga Boby Lash akuze. Okumanya akuze n’okukookolima akookolima....\nMmotoka y’abagole egudde mu mugga...\nMMOTOKA ebaddemu abagole n’abooluganda lwabwe 7 egudde mu mugga abantu bataano okuli n’abagole ne bafiiramu\nAkwana abawala n'ababba poliisi...\nPOLIISI ekutte omusajja agenda mu bbaala n’ebifo ebirala ebisanyukirwamu n’akwana abawala n’ababbako ebintu byabwe....\nUCU ne KIU balwana kuva mu kibinja...\n‘Bobi teyeewandiisanga kuvuganya...\nWADDE ng’akakiiko k’ebyokulonda ke kakkiriza omubaka wa Kyadondo East, Robert Kyagulanyi (Bobi Wine) okwebuuza...


Bukedde Online - Naleka okutunga engoye kati ndi mu kulima\nAbalima emboga, ennyaanya ne Green paper e Busaana ge bakaaba ge bakomba\nAbakugu baabano abagenda okusomesa mu miso...\nOMUNTU yenna bw’afungiza era n’amalirira okuteeka amaanyi mu by’obulimi amala n’abiganyulwamu era ssinga obulimi n’obulunzi obiremerako osobola okufuniramu ddala ssente eziwera.\nMpungu ng’awa ente amazzi.\nBino byayogeddwa Tebayagarika Mpungu 60,omutuuze w'e Kinaawa ekisangibwa mu Kyengera Town Council mu Wakiso disitulikiti.\nMpungu mulunzi wa nte era ffaamu ye etudde ku yiika ttaano.Ku nte agattako embuzi, enkoko alina n'olusuku olutudde ku yiika bbiri.\nAgamba nti, yakolanga mu kitongole ky'amasimu ekya Uganda Telecom (UTL) wabula yafissangawo obudde ne yenyigira mu kulima n'okulunda era nga kati bye bimuyimirizaawo.\nNTANDIKA OKULUNDA ENTE\nMpungu agamba nti, emisomo gya Gavumenti egisomesebwa ku bulunzi n'obulimi mu bitundu eby'enjawulo byanyamba okufuna obukugu ku ngeri y'okufuna mu kulima n'okulunda ate nga nafuna n'omukisa okusomanga emiko gy'amawulire omuli Enkumbi terimba mu Bukedde ne Harvest money mu Newvision era nga nasoma ku bantu bangi nga ndaba abalekawo emirimu gya ofiisi ne bagenda mu kulima n'okulunda ate ne bafuniramu ddala.\nNGULA ENTE EYASOOKA\nMpungu agamba nti, yali mutunzi wa ngoye naye olw'okwagala okwetegekera obukadde bwe, mu 2010, yasalawo okugula ente eyasooka era natandika okugirabirira nga bw'akola.\n"Bwe nabanga sinnaba kugenda ku mulimu, nga nsooka kugilabirira olwo ne mukyala wange n'atandikira we nabanga nkomye.\nNnunda ente enzungu ez'amata era nga zimpeera ddala amata agawera ge ntunda ne nneetusaako byonna bye njagala.\nWenjogerera kati nnina ttaano ezikamwa n'ennyana bbiri. Zino zimpa amata agasukka mu liita 40 olunaku ge ntunda ne nfuna ssente". Mpungu bw'anyonnyola.\nOlunaku nkama amata agasukka mu liita 40 wabula tugenda kubala liita 40 zokka tugambe nti agasigadde ge tunnywa awaka.\nBuli liita ngitunda 2000/- Bw'oddira 2,000/- ze ntunda buli liita n'okubisaamu liita 40 ze ntunda olunaku neesanga nga nfunye 80,000/-buli lunaku.\nBw'okubisaamu ennaku 30 eziri mu mwezi mba nfuna 2,400,000/-omwezi olwo mu mwaka mba nfuna 28,800,000/-okuva mu nte zange.\nWabula ssente ezo ze tubaze tetuggyeko ze nteekamu naddala mu kunoonya omuddo, okugula eddagala n'ebirala. Okusinziira ku mbala yange bwe njawulako byonna bye nkozesa mu nte,omwezi nfissa 1,500,000/-olwo omwaka ne mba nga nfuna 18,000,000/- ng'amagoba.\nAKATALE K'AMATA GANGE\nEkitundu ekimu ku mata ge nkama ngatunda ku ssomero lya Kinaawa Primary School ate ng'amata agasigaddewo ngaguza abantu b'oku kitundu era abasinga baganona waka agasigalawo omwana agatambuza mu bitundu ebituliranye era tewali gafikka.\nBYE NFUNYE MU KULUNDA ENTE\nMpungu agamba nti, sirabangako kisolo oba kinnyonnyi kirina mugaso ng'ente gw'erina era alaba ng'emigaso gy'ayo mingi.Buli ekiva mu nte kya mugaso era ebirungi by'enfunye mu nte zange ebbanga ly'enzirundidde bingi era kyandibadde kirungi buli muntu n'azirunda olw'emigaso emingi gye zirina.\n1. Abaana bange abasinga basomedde ku ssente z'amata.\n2. Nagula ettaka eddala e Mpigi yiika 3 nga lino hhenda kulilundirako nkonko ekintu kyendaba nga kijja kwongera ku nyingiza yange.\n3. Obusa mbukozesa mu nnimiro okusobola okugimusa ebitooke.\nEddagala effu ku katale litufiiriza nga mu kino amaduuka mangi mu kibuga gatunda eddagala ecupule olwo ffe nga abalunzi ne kitufiirizibwa.\nMu ngeri y'emu n'ebikozesebwa mu kulunda ente naddala ebbomba ezifuuyira nakyo kikyatutawanya nga ffe abalunzi abatandika.\nWennundira n'omuddo gugenze gukendeera gwe tuliisa ebisolo.ate nga ente nnunda za mu kiyumba wabula ewasinga okuva omuddo abantu baazimbawo dda.\nMinzaani gy'ogulirako ebyokulya ogyesiga?\nFamire ya Mamerito ennyonnyodde ku bulumbaganyi obwamukoleddwaako\nEngeri enguzi ku minzaani z'oku nguudo gy'eremesezza baddereeva n'abasuubuzi


Bukedde Online - 'Essimu bw'ekubulako tetukuwa layini ndala'\n'Essimu bw'ekubulako tetukuwa layini ndala'\nTown Clerk w'e Kajjansi awonye okukwatibwa\nBeekalakaasizza lw'amasannyalaze ne baziba...\nEKIRAGIRO ky’ekitongole ekiruh− hamya eby’empuliziganya mu ggwanga ekya Uganda Communication Commission (UCC) kye kyawadde kkampuni z’amasimu obutaddamu kutunda layini za ssimu wadde okuwa ababbiddwaako essimu zaabwe layini endala, kitabudde Bannayuganda ne balaajanira Gavumenti ebataase.\nOluvannyuma lw’okutemulwa kwa Susan Magara eyali omubazi w’ebitabo mu kkampuni ya Bwendero Dairy Farm (BDF) gwe baawamba nga February 7, 2018 ne baggya obukadde 700 ku kitaawe ne bamala ne bamutta nga February 27, UCC yalagira kkampuni zonna obutaddamu kutunda layini z’amasimu mpya.\nEra yabalagidde obutaddamu kuwa muntu yenna layini ne bw’aba ng’abuliddwaako essimu ye okutuusa nga kkampuni zimaze okufuna obuuma obusoma densite ne bukakasa nti ntuufu, ebiriko bye bimu ebiri mu kitongole kya NIRA ekivunaanyizbwa ku kugaba densite z’eggwanga.\nDayirekita wa UCC, Godfrey Mutabaazi bwe yali ayogera n’abaamawulire ku kitebe kya UCC e Bugoloobi ku ntandikwa y’omwezi guno yategeeza nti, abantu bonna ababadde batunda ‘airtime’ ne kaadi z’essimu ku nguudo, bawereddwa obutaddamu kuzitunda. Abatemu, baakozesa layini z’essimu ezitali mpandiise okukubira aba famire amasimu nga babasaba ssente ekyanyiza abafamire ne bateeka UCC ku nninga ennyonnyole layini z’essimu zino gye zaava kuba tezaali mpandiise. Mu Kampala mwokka kirowoozebwa nti buli lunaku essimu ezitakka wansi wa 10 ze ziroopebwa ku poliisi nga zibbiddwa.\nOmwogezi wa poliisi ya Kampala n’emiriraano, Lucas Owoyesigyire yagambye nti, omuntu abbiddwaako layini y’essimu, alina okugenda ku poliisi eri mu kitundu we bagimubbiddeko n’agitegeeza ne bamuwa foomu (To Whom It May Concern) n’agenda ku kkampuni gye yaggya layini ne bamuwa endala.\nKyokka bino, UCC yabiggyeewo era kati ababbibwako amasimu, balina okulinda okutuusa nga kkampuni zifunye obuuma obusoma densite z’eggwanga ne basobola okufuna endala.\nShirat Namayanja, akolera ku katale k’e Nakasero gwe babbako essimu ku nkomerero ya wiiki ewedde yagambye nti, essimu ye kw’abadde akolera bizinensi ze zonna, abadde akubira abantu b’asuubulako ebirime nabo nga bamukubira nga n’abamu ku bakasitoma, ssente baziyisa ku ssimu kyokka kati egenda kuwera wiiki nnamba okuva essimu bwe baagimubbako nga tannaba kufuna layini mpya.\n“Okumala olunaku lulamba nga tolina ssimu kitegeeza bizinensi yo eba eddiridde, kati obuuma bwe bagamba bagenda kubuleeta ddi? We bunnajjira ng’ekibuga tekinemye nga zize mu kyalo,” Namayanja bwe yategeezezza. Yagambye nti waakiri, bandibadde basaba ebbaluwa ya LC omuntu gy’asula, bagatteko eya poliisi ne bwe kiba kyetaagisa poliisi etuuke mu kifo gy’abeera oba gy’akolera n’oluvannyuma bamuddizzeewo layini okusinga okulumya abantu.\nAli Lusimbo, musuubuzi ku ppaaka enkadde, yagambye nti, Gavumenti okulwanyisa obumenyi bw’amateeka, terina kutulugunya bantu kubanga esobola okulwanyisa obumenyi bw’amateeka n’ebumalawo ng’abantu basigadde basannyufu.\nOmwogezi wa kkampuni ya Airtel, Faith Bugonzi yagambye nti, bazze balanga era bakyalanga okusinziira ku mateeka ga UCC ge yabawadde nga babagaanyi okuddaamu okutunda layini wadde okukolera omuntu layini empya ng’essimu emubuuzeeko.\nYagambye nti, ekintu kyokka kye bakola, omuntu bw’aba alina kaadi ye ng’ayagala bamukyu sizeemu okudda ku ya 4G eya yintaneti edduka okusinga ku 3G kino basobola okukimukolera.\nVal Okecho, omwogezi wa kkampuni ya MTN yagambye nti, amagezi g’awa abantu, kukuuma layini za ssimu zaabwe, bulungi ddala. “Singa kiba kisoboka, bw’oba olina w’ogenda nga tewekakasaawo, kyandibadde kya buvunaanyizibwa essimu okugireka awaka kubanga tekikyasoboka kufuna layini mpya mu budde buno.” Okecho bwe yategeezezza Fred Otunu, amyuka omwogezi wa UCC, yagambye nti, kino Bannayuganda balina okukigumira kubanga kya kaseera buseera obuuma obusoma densite z’eggwanga bwe bunaabeera nga buzze embeera ejja kutereera abantu baddemu okufuna layini zaabwe nga bwe kibadde\nNnamukadde ne bazzukulu be 5 basimattuse okufiira mu muliro ku Ssekukkulu\nOmwana aggyiridde mu nju\nAbaana bayidde mu nju e Kireka


Ensonga ezijunguludde laavu y’abafumbo abakola - The Bed Room Teacher\nENNAKU zino abafumbo bangi ekigambo kwegatta tekikyaliwo. Singa obuuza ku bafumbo bangi bakugamba nti basobola n’okumala omwezi mulamba nga teri kwegatta! Ate ekyewuunyisa nga n’ennyonta teriiwo oba obwagazi.\nEmbeera eno yeeyongedde ate n’abagiryamu ssente bangi ddala. Abasajja abamu balowooza nti tebalina maanyi oba balina matono, olwo ne bagenda ku basawo abasinga nga bafere ne babalyako ssente zaabwe.\nEra n’abakyala bakugamba nti obwagazi tebabulina era bangi baafuuka bannabukalu, okwegatta kuba kwa nduulu, olwo ne banoonya abasawo nga basuubira nti osanga banaabayamba okukyusa ku mbeera eno.\nEnsonga ezireese embeera eno mulimu zino wammanga;\n1 Abantu bangi bayingira obufumbo nga teguli ku musingi mulungi, tewali mukwano wabula nga yayagala ssente.\nOmuntu gw’oyita mukyala oba omwami wo nga tomumanyi, weebuuze onoofuna otya obwagazi nga mwegasse? Wamulonda bulonzi ng’empisa tozimanyi ate nga naye mu butuufu takumanyi.\n2 Ennaku zino kumpi buli muntu omukulu alina ebizibu ate nga binene. Tutambulira mu looni, mu bulwadde, mu bukyayi era ne mu kutya. Mu mbeera eno, omubiri tegusobola kufuna bwagazi era okwegatta kukendeera. Kimanye nti obwongo kitundu kikulu nnyo mu kwegatta. Nga tebuteredde tosobola kufuna bwagazi anti obeera mu kulowooza.\n3 Ennaku zino abakyala bakola nnyo ate n’abasajja abakola nabo bwe batyo. Olwo mwembi ne mukomawo nga mukooye. Olwo ani ayamba munne okukkakkana?\nEdda ng’abakyala tebakola baafubanga nnyo okulaba ng’omwami bw’akomawo adda mu nteeko ne bamuggyako obukoowu bwonna. Jjukira nti mu bukoowu obungi tosoboola kufuna bwagazi.\n4 Newankubadde tukola nnyo tugaanye okwewa obudde ng’abafumbo okulaba nga tufuna akaseera ak’omukwano. Wano Abazungu we batusingira kubanga bagera akaseera ne bagenda okuwummulako mu ‘holiday’ oba ‘vacation’.\nFfe ne bw’oba ku liivu, ate weesanga oli mu nnimiro oba kukola ku bintu ebirala by’osobola okuggyamu ssnete. Mu mbeera eno, omukwano gugenda guggwaawo tutandika okumanyirira embeera eyo ne tulemeerayo.\n5 Abasajja kati batya nnyo bakyala. Abakyala b’ennaku zino bamanyi omukwano kyeki, era essanyu omuntu alifuna atya mu kwegatta. Kati okumala geegatta na mukyala ng’obwongo tebuli wamu nga nawe toteredde aleseeyo asinga. Mu mbeera eno, abasajja bangi eby’okwegatta babivaako nga beetegekera lwe balibeeramu n’amanyi agawera, sso nga kino kikyamu kireka bannaabwe nga balakasidde.\n6 Ekirala amaka mangi kati galimu ebizubu. Naye ebyembi tewali bantu beesigwa abasobola okuyamba abalina ebizibu mu maka. Abasinga bafere kuba baba banoonya ssente.\nMu mbeera eno amaka gatambulira awo naye nga gafa mpola mpola. Munno yayenda oba yazaala omwana ebweru naye olina ekisungu kyo ate naye talina bw’akutandika. Ekivaamu ng’okwegatta kufa ne mugendera awo.\n7 Ekisembayo obuvunaanyizibwa mu maka abakyala bakututte nnyo ate n’abasajja ne bakkiriza. Omukyala okusinga omusajja ssente tekitegeeza nti tosigala ng’oli musajja mu maka.\nOmusajja oteekeddwa okusigala ng’oli wamugaso mu maka era n’eri mukazi wo. Sigaanyi alina ssente naye omuyamba ki? Oba oli mu kunywa mwenge nga bw’anoonya ssente ezirabirira awaka? Olwo anaafuna atya obwagazi okwegatta n’omuntu atalina buvunaanyizibwa?\nBaana bange abasajja mweddeko. Ate n’abakyala ennaku zino okubeera omukyala tekitegeeza kutuula butuuzi. Ogwo omulemebe tegukyaliwo.\nOlina okulaga obukyala mu maka oba obuvunaanyizibwa ng’omukyala. Kino bw’otokikola obufumbo bujja kuzing’ama.


Bukedde Online - Omutegesi W'ebivvulu Abtex aggaliddwa mu kkomera\nPaasita asonyiye mukazi we gweyakwatira mu...\nAbtex ng'ali ku Poliisi Nateete\nOMUTEGESI w'ebivvulu Abbey Musinguzi amanyiddwa ennyo mu ggwanga nga Abtex asuze mu kaduukulu ka poliisi e Nateete oluvannyuma lw’okukwatibwa lwa bbanja lya bukadde 114 okuva mu bantu basatu.\nAbtex okukwatibwa asangiddwa mu lukiiko ku Pope Paul mu Ndeeba n’abategesi b'ebivvulu abalala okubadde Promoter Emma,Kassim n’abakozi b'e Mmengo nga bateesa ku nteekateeka z’empaka z’omupiira gw'amasaza ogwa kamalirizo ogugenda okubeera e Nambole ku Lw’omukaga.\nFarouk Mutesaasira omusuubuzi wa mmotoka ku kibanda Kya Pine ku Lumumba Avenue ategeezezza nti aludde ng'anoonya Abtex okuva omwaka oguwedde oluvannyuma lw'okumwewolako ssente obukadde 75 mu July kyoka n'amenya endagaano gye bali bakoze eyokumukkiriza okuzisolooza ku mulyango ku mupiira gw'amasaza omwaka oguwedde nga bwe bali balagaanye.\nAgambye nti ono mu Mwezi gwa September omwaka oguwedde yamusasulako obukadde 30 n'asigala ng'abanja 45 era nga zino zeezimuviiriddeko okkwatibwa oluvannyuma lw'okumala ebbanga nga yeekwese.\nAbitex atwaliddwa ku poliisi ye Nateete gye basoose okwevumba akafumbo n'amubanja kyokka abadde akyali awo ne DPC we Katwe Hassan Musooba n'atuuka nga kigambibwa nti naye amubanja obukadde 52.\nMikwano gye girabiddwaako nga gyetala n’okukuba amasimu ag’okumukumu nga banoonya ssente basasule ku bamubanja basobole okumuyimbula ne bigaana.\nEbyo bibadde bikyali bityo abasajja abalala babiri ne bajja ku poliisi nga balina ekiwandiko kya kkooti ekiragira okukwata kwa Abtex era ng'ebiwandiiko bya Kkooti biraga nti John Baptist Lwasa ow'e Masaka abanja Abtex obukadde 17\nBano beegasse ku kafubo akabadde kagenda mu maaso mu woofisi yakulira poliisi ye Nateete Muhammed Byansi akeetabiddwaako abasatu ababanja okuli ne DPC Musooba,OC Byansi ne Ephrahim Mutatina akolo ku kunonyereza ku buzzi bw'emisango ku poliisi ye Nateete ne mikwano gya Abtex.\nPoliisi egezezzaako okukkirizisa ababanja okukkiriza Abtex okweyimirirwa kyoka Lwasa n'agaana era n'alabula nti singa bamuyimbula baakulaba akamufaamu era bwatyo n'ateekebwa mu kaduukulu ku musango gw'okkozesa ensimbi mu lukujjukujju ku Fayiro SD REF:48/17/08/2016.\nKiki kye nnyinza okulya ne nva ku mwenge?\nLwaki amabeere gantujja?


Bukedde Online - Museveni y'alumirirwa Bannayuganda\nAdded 19th November 2020\nMU nnaku zino 10 ezisoose mu kunoonya akalulu k'Obwapulezidenti, kandideeti wa NRM Yoweri Kaguta Museveni alaze bwali omukulembeze akyasanidde okukulembera eggwanga lyaffe era ddala kituufu asanidde okuweebwa akalulu nga January 14 omwaka ogujja.\nAbesimbyewo abalala okuli Robert Kyagulanyi (NUP), Patrick Amuriat (FDC), Mugisha Muntu (ANT), ne Henry Tumukunde bonna balaze obunafu ng'abakulembeze bwe balemeddwa okulowooza ku bulamu bw'abantu ne beefaako bokka.\nGwe asoma bino okimanyi bulungi nti ekirwadde kya ssenyiga omukambwe kiri bubi nnyo mu ggwanga lyaffe nga ne wiiki eno ewedde, twafiiriddwa omubaka wa Palamenti mulamba akikirira Munisipaali ye Kamuli Rehema Watongola.\nAbantu b'e Kamuli mbasasidde nnnyo kubanga mwaviiriddwaako mukwano gw'abantu.\nBw'otunuulira ebikolwa bya bano abeesimbyewo nga bakuba enkung'aana ennene kikulaga bulungi nti tebalumirirwa bulamu bw'abantu wabula beerowozaako bokka.\nBbo baagala bululu era endowooza yaabwe eraga nti abalonzi tebajja kuba na makulu ssinga baba bamaze okubalonda. Bannaffe bano balina obusobozi okwejanjabisa singa baba balwadde ekitali kyangu ku muntu wabulijjo.\nOmubaka Kyagulanyi bw'alwala alabirirwa gavumenti ya Uganda ku nsimbi z'omuwi w'omusolo kubanga mubaka wa Palamenti naye nga ate abantu baakung'aanya okuboogereramu nga tagoberedde mateeka agamuweebwa akakiiko k'ebyokulonda bwebafuna obulwadde buno basobola okutufaako.\nNga NRM twasalawo okugoberera amateeka agaatuweebwa akakiiko k'ebyokulonda era Pulezidenti Museveni okuva lwe yatandika okunoonya akalulu e Kawumu mu Luweero okutuusa olwaleero nga ali mu bitundu by'e Karamoja tavudde ku mulamwa.\nNga tugenda e Kawumu, abantu bangi batulindirira e Matugga naye waffe yalemera ku mulamwa era teyava mu mmotoka ye. Nsaba abaloonzi baffe muleme okunyigira Pulezidenti waffe era temulowooza nti aba abeewuliriddeko obutava mu mmotoka naye alumirirwa bulamu bwammwe.\nTugenda kukola bwe tuti okutuusa lwe tunamalako kampeyini zonna nga kandideeti waffe asisinkana abakulembeze abasamusaamu abatalina kusukka 200 ng'eteeka bwe litulagira. Bano be bajja okudangayo basisinkane abalala ku mitendera egya wansi.\nTugenda kukozesa nnyo enkola ey'okunoonya akalulu nju ku nju. Tetugenda kukiriza bantu kuva mu bitundu ebirala mbu banoonye akalulu ka NRM mu bitundu gye batabera kubanga baba tebamanyi bifa mu bitundu ebyo.\nMulina okukitegeera nti bannaffe abakuba enkung'aana ennene tebabalumirirwa era ne bwe baba bawangudde tebayinza kuwa nsonga za byabulamu nkizo.\nMu kiseera nga kino wolabira obusobozi n'obumanyirivu bw'oyo gwe wandyagadde okuwa akalulu. Omuntu atasobola kufaayo kubulamu bw'omuntu waabulijjo mu kaseera kano aba tayinza kulowooza ku nsonga zino nga atuuse mu buweereza.\nMwebale kuwagira Pulezidenti Museveni.\nBya Rogers Mulindwa\n▶ Kkooti ngitadde ku mminzaani - Bobi


Bukedde Online - Omukazi attiddwa mubukambwe e Kasubi\nMinisita Kiwanda asabye abavubuka okukomya effujjo\nAtundira enkoko ku mutimbagano n'anoga ssente\nEnnyama tugiridde twesunze nkoko za Gabula - Bakinjaagi\nMao bamulemesezza okwogera e Kamuli\nOmukazi attiddwa mubukambwe e Kasubi\nTemussa byabufuzi mu kugaba mmere - Seninde\nEbiwuniikiriza ku mugagga wa Nnyondo pub e...\nAdded 23rd April 2020\nAbaserikale nga bateeka omulambo gw’omukazi ku kabangali ya poliisi.\nABATEMU bateeze omukazi e Kasubi mu munisipaali y'e Lubaga ne bamusobyako oluvannyuma ne bamutta omulambo gwe ne bagusuula mu kisaawe.\nEttemu lino lyabaddewo mu kiro ekyakeesezza Olwokubiri mu Kasubi zzooni II okuliraana omwala omunene ogwawula Kasubi ne Kawempe era omu ku bayise eyabadde atambula ku makya ye yalabye omulambo guno n'atemya ku bakulembeze nabo abaayise poliisi.\nPoliisi okuva e Kawaala yatuuse ne yeekebezze omulambo.Gwasangiddwa nga gwambuddwa nga guliko wuzi mu bulago ekiteeberezebwa nti abaakoze ettemu lino omukyala ono gye baamutugisizza oluvannyuma lw'okumusobyako.\nSsentebe w'ekitundu kino, Micheal Nsubuga yategeezezza nti mu bbanga lya myezi ebiri ono awezezza omukyala owookubiri ng'attirwa mu kitundu kyabwe n'asaba poliisi okwongera okufaayo mu kulawuna ebitundu bino.\nOmulambo gw'omukyala ono tegwasangiddwaako kigwogerako ate nga ne mu batuuze abadduukiridde tekwabadeko amumanyi ekyaleeseewo okuteebereza nti yandiba nga baaleese muleete mu kitundu.\nSsentebe w'omuluka gwa Kasubi, Peter Tamale yagambye nti abantu abakola ebikolwa binobe bamu kubanga enzita y'emu, n'asaba poliisi okuzuula abaakoze ekikolwa kino.\nOmwogezi wa poliisi mu Kampala n'emiriraano, Patrick Onyango yagambye nti omukyala ono abaamusse baatuze mutuge kyokka nga batandise okunoonyereza n'asaba abaliko omuntu waabwe eyabuze bagende mu ggwanika e Mulago bakebere\nBano bayinvesita baliko amasappe!\nKCCA yandiddiza aba Owino ssente zaabwe\nJude Colour Solutions eddizza ku Buganda\nBoofisa ba Poliisi abaakwatibwa ku by'okutta Kaweesi babataddeko emisango 6\nAbalala musanvu bavunaaniddwa okutta Kaweesi ne batwalibwa e Luzira\nGavt. ekyanoonya obujuluzi ku kuttibwa kwa Kaweesi\nMinisita Kiwanda asabye aba...\nMinisita w'ebyobulambuzi Godfrey Kiwanda Ssuubi asabye abavubuka, abakuumaddembe n'abeesimbyewo okwogera n'okukola...\nAtundira enkoko ku mutimbag...\nUMAR Uthuman Katosi ow'e Kyanja, ssente azinoga ku mitimbagano era annyonnyola bwati ku bizinensi ye; Nnali mulunzi...\nEnnyama tugiridde twesunze ...\nABAKINJAAGI nga bakulembeddwa abakulira, Hajji Muhammad Ssekweyama mu lufula ya Port- Bell Road beebazizza Bukedde...\nMao bamulemesezza okwogera ...\nTtiyaggaasi n'amasasi byayanirizza Nobert Mao mu kibuga ky'e Kamuli olwo abantu abaabadde bakung'aanye okumuwuliriza...\nAmuriat anunudde ddereeva w...\nPATRICK Oboi Amuriat agumbye ku poliisi e Mbarara okutuusa lwe bayimbudde omu ku baddereeva be eyabadde akwatiddwa...


Bukedde Online - Omubaka Kato Lubwama bamulongoosezza omulundi ogwokubiri\nOMUBAKA Kato Lubwama ( Lubaga South) amaze essaawa ssatu mu sweeta ng'abasawo bamulongoosa n'okumwekebegya omulundi ogwokubiri olw’obulumi obwamaanyi bwe yabadde awulira kyokka we yaviiriddeyo ng'embeera ekkakkanye.\nKato Lubwama nga tebannamulongoosa\nAbasawo baamukozeeko era kati ayogera bulungi, atambula, atuula n'okunyumya n'abantu abagendayo okumulaba wadde nga ekimu ku byenda abasawo kyebaamugyamu nga bamulongoosa omulundi ogusooka ne bakisibira ebweru w,olubuto mu mbiriizi tebanaba kukizaamu era atambula akikwatiridde.\nKato basooka kumulongoosa bizimba bibiri mu lubuto ebyakwata ekyenda ekinene ne babigyayo. Baamuwa wiiki mukaaga nga bamugyanjaba okuwona kyokka abadde akyawulira obulumi era ku Lwokubiri lwebazeemu okumulongooza atereere era yakkakkanye naayogera n,ebyobufuzi nti abaagala entebe ye era ababadde bamubika bamwerinde.\nWabula abasawo bakyamwagala asigale mu kasenge akagyanjabirwamu abalwadde abayi (ICU ) ngasiddwa ku byuuma ebimuyamba okwongera omubiri amaanyi kyokka ye embeera y,akasenge ako emukaluubiriza navaayo.\nEggulo yatuukiriddwa omusasi ono mu ddwaliro lya Medipal International Hospital erisangibwa ku Acacia Avenue e Kololo n'amunyonyola embeera gyalimu.\nKato yagambye nti yalabuka mangu n'agenda mu ddwaliro ng'ebizimba ebibiri mu lubuto tebinnaba kunafuya nnyo bitundu byamubiri ebirala.\nYagambye nti abasawo baamugaana okulya ku mmere e Nganda kati alya kika kyebayita Diaben nga bino babitabula mu mazzi ne bamuwa n,okunywa ssupu nga ow,ekyenyanja n'enva endiirwa.\nYagambye nti abasawo bakyekebejja kubanga ayinza okubeeramu ne kkansa kyokka kye bamukakasizza nti omutima gwe mulamu era gukwatagana bulungi n'ebitundu by'omubiri ebirala.\nYayogedde ku nsimbi zaakozesa olunaku nti bwabalirira akakadde kaggwaawo era yeebaza abalonzi, ababaka banne ,sipiika Rebecca Kadaga nti bamuyambye nnyo wadde era akyetaaga abamukwatirako bangi mu ssente n,essaala avuunuke ekizibu kyalimu.\nKu byobufuzi yagambye nti emitendera gyokumulongoosa gyawedde kati asuubira abasawo okumusiibula agyanjabibwe ng,ava waka. Kino kugenda kumuyamba okuddamu okuwangula akalulu ke nga tatawanye era abamwesimbyeemu okumuvuganya agenda kubagatta nga mirengo kubanga bakimanye nti akyaliwo.\nNganda kati alya kika


Akaseera ak’okubonaabona ke kaliwa?\nAkaseera ak’okubonaabona gy’emyaka omusanvu egyirija Katonda lwalimaliriza okukakangavula era lwalimaliriza okusalira omusango abo bonna abatakkiriza. Ekanisa, ngelimu abo bonna abateeka okukkirizaa mu Yesu n’omulimu gweyakola okubalokola eri okubonerezebwa tegenda kuba kunsi mu kaseera ak’obunonaabona. Ekanisa egakujibwa okuva ku nsi mu kukwakulibwa (1 Abassesalonnika 4:13-18; 1 Abakkolinso 15:51-53). Ekanisa olwo eliba olokoleddwa okuva mu busungu bwa Katonda obulija (1 Abassesalonika 5:9). Okuva mu byawandiikibwa byonna, akaseera okubonaabona kayitibwa amanya amalala nga “Olunaku lwa Mukama” ( Isaaya 2:12; 13:6-9; Yoweri 1:15: 2:1-31; 3:14; 1 Abassesalonika 5:2); emitawaana oba okubonaabona (Ekyamateeka 4:30; Zephaniya 1:1); akaseera ok’okubonaabona okungi, akategeeza akaseera ak’okubonaabona okwongeddwamu akanatukawo mu kitundu eky’okubiri ekyemyaka omusanvu (Matayo 24:21); ekiseera eky'okunakuwaliramu (Daniyeeri 12:1; Zefaniya 1:15); ekiseera Yakobo mw'alabira ennaku (Yeremiya 30:7).\nOkutegeera Daniyeeri 9:24-27 kikulu okusobola okutegeera omugaso gw’akaseera k’okubonaabona.Ekyawandiikibwa kino kyogera ku sabbiiti omusanvu ezalangirirwa eri “abantu bo.” Abantu ba Daniyeeri be Bayudaaya, ensi ya Isirayeeri, Daniyeeri 9:24 eyogera ku kaseera Katonda kawadde, “okukomya okwonoona, n'okumalawo okusobya, n'okutabaganya olw'obutali butuukirivu, n'okuyingiza obutuukirivu obutaliggwaawo, n'okussa akabonero ku ebyo ebyayolesebwa ne ku ebyo ebyalangibwa, n'okufuka amafuta ku oyo asinga obutukuvu.” Katonda alangirira nti “nsanvu mu musanvu” egya kutuukirizibwa mu bintu ebyo byonna.Gino giba emyaka 70 emirundi musanvu. Oba emyaka 490. (Ebyawandiikibwa ebimu byogera ku sabbiiti 70 ez’emyaka). Kino kikakasibwa ekyawandiikibwa ekirala ekiri mu Daniyeeri 9:25 na 26. Daniyeeri agambibwa nti Omununuzi alisalibwako nga wayiseewo sabbiiti musanvu: era walibaawo sabbiiti nkaaga mu bbiri ( zona awamu 69), okutandikiraddala ku kiragiro okuzimba Yerusalemi. Kwekugamba nti emyaka 69 emirundi musanvu ( emyaka 483) ng’ekiragiro ky’okuzimba yerusalemi kimaze okuyita, omulokozi alisalibwako.\nAbawandiisi b’ebyafaayo aba Bayibuli bagamba nti emyaka 483 gyayita okuva ku kiragiro ky’okuzimba Yerusalemi okutuuka ku kaseera Yesu weyakomelerwa. Abasomi abakkristaayo abasinga ng’otadde ebbali ebirowoozo byabwe ku nsonga z’enkomerero oba ennaku ezirija, bakkiriziganya n’enzivunuula eno eya 70 emirundi musanvu eya Daniyeeri.\nEmyaka 483 nga gyimaze okuyita okuva ku kiragiro okuddamu okuzimba yerusalemi okutuuka ku okusalibwako kw’Omulokozi, kino kirekayo emyaka musanvu okutuukirizibwa okusinzira ku Daniyeeri 9:24: “okukomya okwonoona, n'okumalawo okusobya, n'okutabaganya olw'obutali butuukirivu, n'okuyingiza obutuukirivu obutaliggwaawo, n'okussa akabonero ku ebyo ebyayolesebwa ne ku ebyo ebyalangibwa, n'okufuka amafuta ku oyo asinga obutukuvu.”Emyaka musanvu gino egisembayo gyegiyitibwa akaseera ak’okubonaaboneramu—ke kaseera Katonda lwalimaliriza okusalira Isirayeeri omusango olw’ebibi bye.\nDaniyeeri 9:27 eyongera okwogera ku myaka omusanvu: “ Era aliragaana endagaano ennywevu n'abangi okumala ssabbiiti emu: ne mu kitundu ekya ssabbiiti alikomya ssaddaaka n'ekitone: ne ku kiwaawaatiro eky'eby'emizizo kulijjirako oyo alizisa: n'okutuusa byonna okutuukirizibwa, okwo kwe kwalagirwa, obusungu bulifukibwa ku oyo azisa. Ebyawandiikibwa bino byogera byogera kw’oyo Yesu gwayita“ eky'omuzizo ekizikiriza” (Matayo 24:15), era ayitibwa “ensolo” mu Kubikkulirwa 13. Daniyeeri 9:27 egamba nti ensolo elikola endagaano okumala emyaka musanvu, wabula mu massekati ga sabbiiti eno(nga wayiseewo emyaka 3 n’ekitundu egy’okuboonabona), agya kumenya endagaano eno, era ateeke ekkomo ku saddaaka. Okubikkulirwa 13 kunyonyola nti ensolo eliteeka ekifanaanyi kyayo ku yekaalu era eliragira ensi okugisinza. Okubikkulirwa 13:5 egamba enti kino kija okumala emyezi 42 nga gy’emyaka 3 n’ekitundu. Olw’okuba Daniyeeri 9:27 egamba nti kino kigya kutukawo mu massekati ga sabbiiti, era nga Okubikkulirwa 13:5 egamba nti ensolo elikikola okumala emyezi 42, kyangu okulaba nti bino byonna biggya kumala emyezi 4 oba emyaka 7. Era wetegereze Daniyeeri 7:25, “ekiseera, ebiseera, n’ekitundu ky’ekiseera.”(ekiseera =omwaka gumu, ebiseera = emyaka 2, ekitundu ky’ekiseera= kitundu ky’omwaka; byonna awamu byenkaanankana n’emyaka 3 n’ekitundu) biyitibwa akaseera ak’okubonaabona. Enaku ezongerwako mu Daniyeeri 12 zisobola okuba ke kaseera akali ku nkomerero y’okusalirwa omusango okw’ensi yonna ( Matayo 25:31-46) wamu n’akaseera okuteekateka obwakabaka bwa Kristu obw’ekyasa (Obubikkulirwa 20:4-6).


Ddala okukkiriza ne sayaansi byekontana?\nSayaansi kitegeeza “ okwekenenya, okulaba, okunyonyola, okugezesa, okunonyereza, era okunyonyola ensonga ng’omuntu bwaba azudde. Kwekunoonyereza okumanya okuyita mu kulaba oba okwetegereza. Ebivumbuddwa mu sayansi biraga waa omuntu wasobola okukoma mu ku kubaza kw’omuntu (Human Logic) era n’okukuba ebifaananyi. Wabula, okuteeka okukkiriza mu sayansi tekulina kuba ng’okukkiriza kwaffe mu Katonda. Omukristaayo asobola okuba n’okukkiriza mu Katonda era nawa sayansi ekitiibwa, kasita tujjukira ki ku byo ekituukiridde na kki ekitatuukiridde.\nOkwesiga kwafe mu Katonda kwa kukkiriza. Tulina okukkiriza mu Mwana We okusobola okulokolebwa, okukkiriza mu Kigambo kye okusobola okumanya biki byetulina okukola, era okukkiriza mu Mwoyo Mutukuvu okutukulembera. Okukkiriza mu Katonda kwaffe mu Katonda kulina kuba nga kutuukiridde oba nga kujjudde, olw’okuba nti bwetuteka okukkiriza kwaffe mu Katonda, tuba twesize Omutonze atukkiridde, ayinza byonna, era ali buli wamu. Okukkiriza kwafe mu sayansi kulina kukoma mu magezi gaffe gokka. Tusobola okutuunulira sayansi okuba nti asobola okukola ebintu bingi, era tusobola okukola ensobi nyingi. Bwetuteeka okukkiriza kwafe mu sayansi, tuba twesize abantu abatattukiridde, aboononyi, abaliko ekkomo era abaggwaawo. Sayansi okuyita mu byafaayo agudde ebintu bingi, nga ensi bwefaanana, okukola entabula z’omubanga, edagala erigema, okugaba omusaayi n’okuzaala. Katonda tabangako mukyamu mu nsonga yonna.\nAmazima tegalina kyegatiisa, n’olwekyo tewali nsonga lwaki Omukristaayo atya sayansi omutuufu. Okusoma ennyo ku ngeri Katonda gyeyatonda ensi eyamba omuntu okutegeera era nasanyukira ebyewunyisa by’okutondebwa. Okugaziya amagezi gaffe kutuyamba okulwanyisa endwadde, obutamanya, n’obutategeragana. Wabula, waliwo akabi singa bannasayansi bateeka okukkiriza kwabwe mu bibazo by’abantu okusukkuluma omutonzi waffe. Abantu bano tebalina njawulo na muntu yenna yewadeyo eri ediini; baba basazeewo okuteeka okukkiriza kwabwe mu muntu era baba bazuula obukakafu okunyweza okukkiriza kwabwe.\nEra bannasayansi abakyasinze okulowooa nga tebalina kyekubiira, naabo abagana okukkiriza Katonda, bakkiriza nti balina kyebabulako mu kutegeera ensi. Basobola okukkiriza nti sayansi tasobola kuwakanya oba kukakasa okuberawo kwa Katonda oba Bayibuli, nga endowooza zabwe nyingi bwezitasobola kukakasibwa oba kuwakanyizibwa. Sayansi alina okuba nga talina kyekubiira nga anoonya mazima ssi kwongerayo ndowooza oba nteekateeka z’abantu.\nSayansi mungi awagira okubeerawo kwa Katonda era n’emirimu gye. Zabbuli 19:1 egamba, “Eggulu lyogera ekitiibwa kya Katonda: N'ebbanga libuulira emirimu gy'emikono gye.” Nga sayansi wa lero yeyongera okuzuula ebikwata ku nsi, tuzuula obukakafu bungi obukwata ku Kutondebwa.Obwekusifu n’obutategerekeka bw’endagabutonde, amateeka ga fizikisi oba eneyisa y’ebintu, n’engeri emberi ebirungo by’ebintu byonna ebiri kunsi byonna bikola okuwagira obubaka bwa Bayibuli. Omukristayo alina okuwagira sayansi anoonya amazima, wabula nga agaana “bakabona ba sayansi” abateeka amagezi g’abantu wagulu wa Katonda.


Bukedde Online - Zari n’eyali bba Diamond Platnamz bali mu kattu\nZari n’eyali bba Diamond Platnamz bali mu kattu\nOkwanjula kwa Kusasira ne Sserugga kwengedde...\nDon Bahati, eyasikira omugagga Ssemwanga...\nZARI Hussein ne taata w’abaana be omuyimbi Diamond Platnumzs ebintu byongedde okuboonoonekera!\nZari ne Diamond ng’omukwano gukyabasaza mu kabu.\nNga waakayita wiiki emu nga baawukanye oluvannyuma lwa Zari okuvaayo n’ategeeza nga bw’akooye ejjoogo n’obwenzi bwa Diamond, ate ababiri bano buli omu afunye ebizibu.\nZARI BAMUKUBYE MU KKOOTI\nNga Zari akyali mu maziga olwa Diamond ‘okumumenya’ omutima, aba kkampuni ya White Party Uganda Ltd bamuloopye mu kkooti nga bamulanga kukozesa linnya lyabwe mu bukyamu.\nBano bagamba nti Zari azze ategeka obubaga mu linnya lyabwe ekimenya amateeka era nga bayita mu bannamateeka baabwe aba M/S Ssekaana Associated Advocates And Consultants.\nBaloopye Zari ng’amannya ge amatuufu ye Zaituni Hassan Kiriggwajjo mu kkooti enkulu etawulula enkaayana z’ebyobusuubuzi mu Kampala.\nOmusango guno gugenda kuwuulirwa ku Mmande nga March 5, 2018 nga guli mu maaso g’omulamuzi Jane Elizabeth Alividza.\nMu mpaaba yaabwe bagamba nti White Party Uganda Ltd yatandiikibwawo nga April 1, 2016 era nga May 6, 2016 n’ewandiisibwa nga White Party Uganda Ltd ne baweebwa ne satifi keeti nnamba 55785 ng’ekigendererwa kyabwe kya kutegeka mikolo.\nBalumirizza Zari okutegeeka obubaga mu linnya lyabwe okubuuzaabuza bakasitoma baabwe abatera okubakubira amasimu nga babuuza oba be bategese era kibafi iriza ssente nnyingi.\nBAWEZE ENNYIMBA ZA DIAMOND\nDiamond Platinumz (Naseeb Abdul Juma) omuyimbi ayogerwako okuba nga y’asinga ‘okwokya’ n’okutunda mu mawanga g’omu buvanjuba bwa Africa ali mu buzibu oluvannyuma lwa Gavumenti ya Tanzania okuvaayo n’ewera ezimu ku nnyimba z’alinamu essuubi okwongera okumutunda mu mawanga g’omu Bulaaya.\nEnnyimba za Diamond ezawereddwa kuliko: Waka Waka lwe yakola n’Omumerika Rick Ross ssaako Hallelujah lwe yakola n’abayimbi ba Morgan Heritage.\nDiamond y’omu ku bayimbi 15 abalina ennyimba ezaawereddwa obutaddamu kuzannyibwa ku mikutu gy’amawuulire nga kino kyaddiridde okwemulugunya n’ekiragiro okuva ewa pulezidenti John Magufuli ng’agamba nti vidiyo z’ennyimba zino zivvoola obuwangwa.\nVidiyo ya Diamond ne Rick Ross erimu abawala abazina nga kumpi bali bukunya ekiwa ekifaananyi ekibi.\nOlweza lwe baanaaza Zari lwanoga\nDiamond atabukidde abawala abaagala okumusuuza Zari


Omwana eyabuze ng'agenda ku ssomero asatti...\nOMUMYUKA w'omuwanika w'ekibiina kya NRM Dr. Omona Kenneth Olusegun asisinkanye Bannayuganda abakolera mu mawanga ageebweru ne bakkaanya ku ngeri gye basobola okuyambibwamu mu nteekateeka zaabwe ez'okwekulaakulanya n'ekibiina kya NRM.\nAkulira ba NRM ababeera ebweru w'eggwanga Hajji Abbey Kigozi Walusimbi yakulembedde bammemba be okuva mu Amerika, Canada, Bungereza, Turkey, Thailand, Denmark, China n'amawanga amalala ne basisinkana Dr. Omona ku kitebe kya NRM mu Kyaddondo Road e Nakasero Mu kafubo kaabwe, Dr. Omona yakkaanyizza ne bankubakyeyo nti NRM erina okussaawo enkola ey'okumanya abantu bonna abali mu mawanga ageebweru nga bawandiisibwa n'oluvannyuma bayambibwe mu nteekateeka ez'okusitula ekibiina n'okukulaakulanya eggwanga lyabwe.\nDr. Omona yagambye nti mu nteekateeka eyo, Bannayuganda bonna abali mu mawanga ageebweru naddala ag'omu Asia bagenda kulondoolwa okumanya bye bakola n'okufaayo okubayamba mu bizibu bye basanga nga bali ku mawanga.\nKyakkaanyiziddwaako nti Ssaabawandisi wa NRM, Justine Kasule Lumumba nti bagenda kumukolera enteekateeka ez'okutalaaga amawanga ageebweru okusisinkana abawagizi ba NRM ne Bannayugada bonna okumanya ebizibu byabwe.\nHajji Walusimbi yasiimye obukulembeze bw'oku kitebe kya NRM naddala okufulumya pulogulaamu egenda okugobererwa mu kwetegekera akalulu ka 2021 n'agamba nti pulogulaamu eyo nabo ababeera ebweru w'eggwanga bagenda kugyenyigiramu.\nOmuyambi wa Pulezidenti ku kulwanyisa obwavu, Hellen Namutamba, yawadde bankubakyeyo amagezi ku ngeri gye bayinza okusiga ssente zaabwe mu Uganda ne bafunamu ne gavumenti neganyulwamu Edriss Kironde avunaanyizibwa ku by'amawulire yasabye gavumenti okuggulawo ebitebe mu mawanga gonna Bannayuganda gye bakolera basobole okuyambibwa nga bakola emirimu gyabwe\nAbali ku gw'okutta Kirumira basindikiddwa mu Kkooti Enkulu


Bukedde Online - Dokita w'e Mbale atemuddwa mu ntiisa!\nENTIISA ebuutikidde abatuuze b’e Namatala mu munisipaali y’e Mbale, omusawo ate nga mutuuze mu kitundu kino, bw’asangiddwa ng’attiddwa abatemu abatannategeerekeka.\nOmuzigo omuggale Dr. Eyapi mw’abadde asula.\nDr. Rogers Eyapi, abadde akolera mu Mbale Referral Hospital, yatemuddwa abatemu abaamulondodde okuva ku ddwaaliro ne bamukuba ennyondo ku mutwe n'agwa ku mulyango gw'ekikomera kye ng'ayingira awaka.\nAbatuuze bategeezezza nti omugenzi abadde yeeyisa bulungi era ng'ayanguyira nnyo abatuuze naddala mu kujjanjaba. Ennyondo yamwabizza akawompo, era yasangiddwa ng'aliko ekiwundu eky'amaanyi ku mutwe.\nZaituna Akello, muliraanwa w'omugenzi, yagambye nti baawulidde okulwanagana ng'omuntu asaba obuyambi, baagenze okufuluma ne bawulira enswagiro ng'abatemu badduka. Oluvannyuma poliisi yazze n'etwala omulambo mu ggwanika ly'eddwaaliro e Mbale.\nOmwogezi wa poliisi mu bitundu bya Elgon, ASP Rogers, yagambye nti poliisi yayungudde dda abakessi era yatandise dda okuyigga abatemu.\nBasawo banne bali mu kiyongobero, era baategeezezza nti abadde mumalirivu mu buli ky'akola, nga bafiiriddwa omusawo ow'amaanyi mu kiseera eggwanga we libeetaagira ennyo.\nAbamu ku baliraanwa b'omugenzi baategeezezza nti awaka abadde abeerawo yekka oluvannyuma lw'okuweereza mukyala we n'abaana babiri mu kyalo e Kadimukoli mu Budaka, bukya kalantiini wa Corona atandika.\nPoliisi yagambye nti kirabika abatemu abasse Eyapi baabadde bangi kubanga abadde musajja wa maanyi era baasoose kunyoolagana naye. Ku nnyondo gye bamukubye baagasseeko okumufumita ekyuma ekyafulumidde mu kyenyi.\nEmbwa ya poliisi eyaleeteddwa yalemeddwa okukonga olusu olw'abantu abaabadde balinnyiridde ekifo kyonna.\nOmulambo gukyali mu ggwanika e Mbale nga bwe bakola ku nteekateeka z'okuziika.\nAkulira Mbale Regional Referral Hospital, Dr. Emmanuel Tugaineyo, yagambye nti Dr. Eyapi abadde mukozi mulungi, wabula n'annyonnyola nti okutemulwa yabadde ava mu kitundu ky'e Malukhumu mu mikwano gye.\nDr. Rogers Eyapi\nEbigambibwa okuba amajiini bisattizza ab'e Lwengo: Abantu 15 bafu!\nOkutwalira amateeka mu ngalo: 'Abantu be nkiikirira okunsibako obubbi bwa bodaboda kyandekera enkovu'


Ebitukwatako (About Us) — ttunda Classifieds Luganda\nEmikutu gya Sosiyomidiya\nYingira ttunda Kati\nAmattuluba goona Animals/ Pets\tBeauty & Fashion\tFitness & Health\tFurniture\tHousehold Items\tMiscellaneous\tPhoto Studios\tProfessional Services\tRestaurants/Cafes\tSchools\tUsed Cars\tWork/ Jobs\nEbitukwatako (About ttunda)\nTukwaniriiza nyini ddala ku ttunda Classifieds, era weebale otukyalirako n’okwagala okumanya ebitukwako. ttunda yatandiikibwawo nekigendererwa eky’okugonzaamu engeri ba nna yuganda gye bayinza okuttunda ebintu byabwe ebipya n’ebyo ebikozessedwaako.\nSsi ekyo kyokka nno, tukimanyi nti abeemikwano bangi balina ebintu byabwe bye beettaaga okulangirira eri ababaliranye nti ob’olyaawo bandibaako ny’ebyo bye bayinza okwaagala.\nNnolweekyo, ttwatandiikawo omukuttu oguyinza okubayamba okutteeka bye baagala eri ba nna yuganda banaabwe. Ggamba ebintu nga; ebyo ebikozesedwako, abanoonya emirimu n’abeettaaga abakozi, ettaka, amaffuriggi, TV, ebiiduka ggamba nga amamotoka, piki piki , n’ebirala ebri ng’ebyo.\nEngeri ey’Okozessaamu ttunda Classifieds\nOkukozessa omukuttu ogwa ttunda classifieds ssi kizibu. ky’olina okukola kwekukola ebintu bino wamanga:\nOkuggulawo akawunti yo ng’okozessa yimeyiro yo okwewandiisa\nBwomala ng’onyigga epeesa eliri wansi wa plofayiro yo elirambikiddwako “ttunda kati”\nBwomala ng’owandiika ebikwaata kw’ekyo ky’oyagala okulangirira\nBwomala, ng’onyigga epeesa elirambikidwako “Kittekeyo kati”\nKyangu nyo era nawe osobola okyeekolera!\nEbitukwatako Ebikulettera Okutwesiga\nBantu abali emabega w’omukuttu guno bategerera ddala engeri ebirango eby’okuyintanetti gy’ebikolamu. Ekintu kino, ttukibaddemu okumala emyaka nga ttukolera emikuttu emirala. Ttukoledde egimu ku mikuttu egissingayo munsi yoona ggamba nga; Kijiji, Gumtree, 2ememain, ne Ebay. Laba wano wamanga ebimu kw’ebyo by’oganyulwa ng’okozesa omukuttu gwa ttunda:\nOkuttunda ebintu ku yintanetti kujjudde obuffere, obulyaake, n’obuyaye. Bwo kozesa omukuttu ogutafaayo ku nsonga nga zino, oyinza omalirizza ng’obiddwa. Wano ku ttunda, abakozi baffe battendeke bulungi era basiiba beekenenya ebittekebwa ku mukuttu.\nNnolwekyo, oyinza okujja ku mukuttu gwaffe nobumattivu nti waliyo abagukuuma\nTtukimanyi bulungi nti oluzungu abamu ttelubagendera bulungi, kino ttekisaanide okulemesa okulangirira eby’obyo by’oyagala ba nna yuganda balabe. Oyinza okutteekayo ebintu byo muluganda oba muluzungu. n’Ennimi endala tujja genda tuzongerako mpola mpola.\n3. Abalabi Bali ku Mulirwano\nAbakozesa omukuttu gwaffe ba nna yuganda banno. Tteri muntu atteekayo ekirango nga tali wawanno mu yuganda mpozi ng’atutukiridde neyeyanjula era netukakasa nti ddala talina kigendererwa kikyamu. Kale nolweekyo, oyinza okuttukirira oyo atteeseyo ekirango ng’olimukakaffu nti okusisinkana ssi kwambiriggo.\nZzino ze zimu ku ngeri zzoganyulwaamu ng’okozesa omukuttu gwa ttunda okulangirira ebyo by’oyagala ba nna yuganda bano okumanya. Awatali kubusa busa, ttukimanyi nti ojjakunyumirwa okukozesa omukuttu guno.\nWeebale nyo okutwala obudde bwo n’ossoma ebitukwatako. Kale owomukwano, ttolinda kati, tteekayayo ekirango kyo otandiike okuffuna abaguzi! Ntwalayo kati!\nttunda yaggulibwawo n'ekigendererwa eky'okuwa ba nna Uganda amukuttu omwangu okozesa kwe basobola offuna ddiiru ennungi ku bintu ebikozesedwako n'okuffuna abagguzzi bebyo by'ebeetaga ottunda\nAll copyrights reserved © 2020 - Designed by OrisaConsult, LLC\nTugoberere ku :


Bukedde Online - ''Baatugattira mu ddwaaliro ku lunaku lw''embaga yaffe''\n''Baatugattira mu ddwaaliro ku lunaku lw''embaga yaffe''\n‘Obutalima teking’aana kwongera mutindo ku...\nAtamanyi kukangavvula tayinza kugaggawala...\nOLUNAKU lw''embaga lwe lusinga okubeera olw''essanyu mu bulamu bwa buli muntu. Abakyala balwesunga okuviira ddala mu buto, okukakasa abazadde, ab''emikwano n''enganda nti ddala okuze!\nOLUNAKU lw'embaga lwe lusinga okubeera olw'essanyu mu bulamu bwa buli muntu. Abakyala balwesunga okuviira ddala mu buto, okukakasa abazadde, ab'emikwano n'enganda nti ddala okuze!\nNaye wakati mu keetalo ako kubyamu akafaananyi ng'otuuzizza abantu bananye ne baggweekerera, kyokka ne bakakutema nti gw'olindirira afunye akabenje kabekasinge afudde!\nKati sisinkana abaagalana Emmanuel Mazinga ne Jane Namakula abatuuze b'e Nsotoka mu Kayunga ekizibu ekyo be kyatuukako. Baabagattora na ku kitanda ng'omukyala ali ku mugo gwa ntaana!\nBaali bagenda kutukuza bufumbo, oluvannyuma lw'emyaka 19 nga bali mu bwa 'kawundo kakubye eddirisa'. Eggulolimu basooka kweyanjula mu bakadde b'omuwala George Sserunjogi ku mayiro musanvu ku luguudo lw'e Gayaza ku Lwokutaano nga 28/09/2007 olwo enkeera nga y'embaga mu maka gaabwe e Nsotoka.\nBaali baakugattibwa mu ekrezia e Namulanda, ng'omugole omukyala asuubirwa okutuuka ku klezia ku ssaawa nga 3:00 ez'oku makya.\nWakati mu keetalo n'amasanyu ng'eno endongo bw'esindogoma, amawulire ga mmotoka omugole omukyala mwe atambulidde gaabatuukako.\nEmbaga wano we yakoma! Kawasa amawulire yagafuna amaliriza ntuuza ya bagenyi, oyo baakwata mukwate ng'aguddemu akazoole!\nTwateegeka ng'oluva okwanjula enkeera y'embaga, naye essanyu lyafuuka amaziga!\nMazinga ne mukyala we Namakula ku kwanjula ng'enkeera mbaga eyasasika.\nOlwamala okwanjula, nadda e Nsotoka awaali wagenda okubeera embaga ne tutandika okwetegekera embaga.\nTewaali kweebaka era zigenda okuwera essaawa 1:00 ez'oku makya ng'ebyokulya n'okunywa wamu n'endongo byali tayaali.\nOkusinziira ku ntegeka, banaffe baalina okutuuka ku ssaawa 3:00 ez'oku makya tugende ku klezia, kyokka twalinda okutuuka ku ssaawa nga 6:00 ez'emisana nga tetubalabako.\nNali ngenze kunona ttundubaali okussa ku kidaala, ne bakantema nti mukyala wange yali afunye akabenje. Takisi mwe baali batambulira yagwa ne mufaamu abantu munaana.\nAbaafa kuliko Ali Muwonge eyali ddereeva, Janat Namubiru, George William Kalaali, Florence Namubiru, Giida Nakanyike, Faith Rhoda Nakajiri, Kizza Safiina ne Zeresi Namakula.\nAbaalumizibwa kwaliko Muky. Mary Sserunjogi (maama w'omugole), Aisha Namatovu, Night Nabbanja, Aminah Birungi, Margaret Namuyunga, Zuula Nabbosa, Eseza Nabunya, Barbara Nakigozi, Iren Luganda, Afua Nalukwago, Wilson Katende, Robinah Beza ne Joyce Nalweyiso era nga bano baddusibwa mu ddwaaliro e Naggalama n'oluvannyuma abamu ne bazzibwa e Mulago.\nAmaanyi ganzigwamu era mukwano gwange ye yantuusa eka. Mu butuufu nali mpunze nga ne gye ndaga sikyamanyiiyo.\nEno y'embeera ekyasinze obuzibu gye nali mbaddemu mu bulamu bwange kubanga nawulira ng'ensi ekomye.\nNnali nneesunze okusamba gawuni nnumye buli omu era twapangisa kamunye UAF 429W nga tujjudde. Eka twavaayo 1:30 ku makya okwolekera Nsotoka eyali embaga.\nPoliisi yagamba nti ddereeva yali avuza kimama naye nze ndowooza nti akabenje kaava ku kabangali eyatwekiika ng'eringa empendule!\nDdereeva yali mwegendereza kubanga ekyo twakimugambirawo nga tusimbula anti mmotoka yali ejjuddemu baaluganda.\nBwe twatuuka e Nalubabwe, tetumanyi kabangali gye yava, wabula mu kutuyitako twawulira etukoonye mu mbiriizi era mmotoka yaffe n'etagala. Ddereeva n'agirwanyisa okugizza kyokka eba yaakadda mu kkubo ate kabangali n'eddamu okututomera!\nEmmotoka yatalamu gumu n'egwa ne yeegalika. Ngoggyeeko okunyolwa olw'abaafa, omukolo gwange okugootaana kyannuma nnyo."\nOluvannyuma lw'embeera eno eby'embaga we byakoma nga buli omu takyategeera era nze nali mpunze.\nMu klezia, waliwo akawaayiro akakkiriza singa wabaawo essaakalamento erigenda okukolebwa kyokka ne wabaawo embeera nga eno nga kiraga nti omuntu agenda okutuukiriza essaakalamento lino ayinza okufa nga terinaggwa, omusumba oba omuzadde akola omukolo ne gutuukirizibwa.\nKino kye kyatuukawo era omusumba Kakooza yatugattira ku kitanda, omukolo ne guggweera awo! Kati kye tutegeka kwe kussaawo Mmisa nga tujjukira olunaku lw'embaga yaffe.\nMw. Mazinga agamba nti akabenje we kaabeererawo yali tasigazza ssente. "Ab'eddwaaliro ly'e Naggalama bwe bang'amba okutwala omulwadde e Mulago nabeegayirira asigale awo kubanga nali sijja kusobola kutambula kutuuka Mulago.\nWano n'eklezia we yannyambira ng'enkulembeddwamu Fr. Denis Luntamye ne bajjanjaba omulwadde wange. Oluvannyuma lw'omwezi yasiibulwa era mukwano gwange Kabiswa eyampa mmotoka okutambulizangamu omulwadde okumuzzanga mu ddwaaliro akeberebwe n'okufuna obujanjabi.\nEklezia era yatuyamba okutubudaabuda n'okugumya mu mbeera ezitali zimu ekituyambye okusigala nga tutambula.\nMw. Mazinga ne mukyala we Namakula balina abaana mukaaga, omuto ali mu P.4. Omulimu ogubayimirizzaawo gwa bulimi.\nOmwaka oguwedde beetaba mu mpaka z'abalimi ne bawangula olw'okulaga oluyonjo n'engeri y'okulabirira amaka entuufu ne baweebwa ente.


Bukedde Online - Ndeeta ebipya ebinaayuuguumya Obuganda - Katikkiro Mayiga\nNdeeta ebipya ebinaayuuguumya Obuganda - Katikkiro Mayiga\nAbasirikale ba poliisi abaatulugunyizza Meeya w'e Kamwenge nga bamuteebereza okutta Kaweesi bakwatiddwa: Abadde avunze!\nOmukuumi akubye munne amasasi n'amutta\nKATIKKIRO, Charles Peter Mayiga yasisinkanye aba Bukedde SEMEI WESSAALI ne PAUL KADDU ne bamubuuza ku nsonga ez’enjawulo.\nKatikkiro ng’attaanya ensonga.\nEbbanga ly’omaze nga Katikkiro nga tetuwulira bw’owagira Baganda kusitukiramu kukwata bukulembeze bwa Uganda?\nAbaganda balina okukimanya nti okukwata obukulembeze bw’eggwanga si hhombo, nti banaayogera kyogere ne kibaawo. Kyetaagisa enteekateeka eyannamaddala eteriimu kupapa wadde okwanguyiriza. Balina okweggyamu enkola y’okweraba ng’Abakatoliki, Abakulisitaayo, Abalokole, Abasiraamu, aba DP, FDC, NRM n’ebintu ebirala. Ebyo bye balimu eby’okuvumagana tewali gye bigenda kubatwala okuggyako okwezza emabega n’okukotoggera emikisa gyabwe. Noolwekyo Abaganda mbawa amagezi mwetegekere okukwata obuyinza naye nga muteekeddwa okumanya nti obuyinza okubufuna mulina okubwetegekera.\nEnsonga y’okukulaakulanya Olubiri lw’e Mmengo etuuse wa?\nTwassaawo akakiiko okulaba ng’Olubiri luno lukulaakulanyizibwa mu ngeri esinga obulungi okugobamu emisota n’emmese. Akakiiko tekannafulumya lipoota naye waliwo ebirowoozo ebigamba nti Olubiri lusaana okuzzibwa ku mutindo, kyokka ng’eby’obuwangwa n’ebyedda tebitaataaganyiziddwa. Ekyo nange nkiwagira nnyo. Ekirowoozo kigamba nti ssinga tusalako ekitundu kya yiika nga 70 okwetooloola Twekobe ne tuzimbamu Twekobe empya erimu ebisenge Kabaka mw’asobola okukolera emirimu gye, omutuula enkiiko, ebitongole by’obwakabaka byonna ebibeera mu Lubiri ne bissibwa omwo. Ekyo bwe kikolebwa amasomero agalimu gaba gataataganyiziddwa olwo nago ne tugafunira ettundutundu lya yiika nga 50 ne gazimbibwamu nga gaamulembe. Ne tufuna ekifo awakolerwa emikolo nakyo ne kitegekebwa bulungi nga kitambula n’omulembe. Ekintu ekipya ekyayogerwako kya kuzimbamu ddwaaliro. Kyokka nakyo si kipya kuba kuva edda nga mu Lubiri mulimu abasawo.\nObwakatikkiro buliko ebisanja? Kuba kirabika ekisanja ekisooka wakimaze, Omutanda yakwongedde eky’okubiri?\nAboogera ebyo simanyi gye bakiggya. Buno obuweereza Kabaka y’asalawo bbanga ki omuntu gw’aba alonze ly’anaaweereza era ekyo kye kiba ekisanja. Oba mwaka gumu, ebiri, ena oba kkumi kisinziira ku ky’asazeewo. Nze nkola okutuusa Omutanda lw’anaasiima n’ahhamba nti kati oweerezza ekimala.\nWaliwo abagamba nti oyitirizza okutwala Ssaabasajja ewa Pulezidenti Museveni (Munnabyabufuzi) ng’ate Ssemateeka akugira akulembeze b’ensikirano okwetaba mu byobufuzi?\nEra aboogera ekyo teboogera mazima kuba mu myaka ena gye nnaakamala, Kabaka yaakasisinkana Pulezidenti omulundi gumu! Gwe guno ogwabaddewo mu mwezi gw’okuna. Nze olw’obuvunaanyizibwa bwange nga Katikkiro Pulezidenti mmusisinkanye emirundi mingi oluusi nga y’ampise ate olulala nga nze mutegeezezza nti nnina bye njagala okumutegeeza. Kino kinkakatako olw’ensonga ez’enjawulo ezikwata ku nkulaakulana n’entambuza y’emirimu mu Buganda ne Uganda. Kyokka si kirabamu buzibu bwonna Kabaka okwogera ne Pulezidenti kuba bano be bakulembeze ababiri abasinga enkizo mu nsi yaffe. Kati mu ngeri yonna balina okwogera ku nsonga ezitali zimu.\nWakati mu kukola ebintu ebingi ebirungi mu myaka gino ena ate Amasiro nga gakulemye nnyo?\nAyogera ekyo aba alina bingi by’abuusizza amaaso. Amasiro tegannaba kunnema era emirimu gitambula bulungi wadde nga tukyetaagayo ku ssente okumaliriza omulimu obulungi. Naye abantu kye balina okusooka okumanya nti Amasiro si nnyumba ya bulijjo. Galiko emisoso miyitirivu gy’otamala gakubirira otyo. Twala eky’okulabirako ky’okussaako ebizizi: bino bikolebwa ab’ekika ky’engo abamanyiddwa ng’Abagiriinya. So si ba Ngo bonna naye olina okuzuula abakola omulimu ogwo mu buwangwa. Okusereka nakwo bwekutyo, emiti egissibwako, essubi ne kalonda omulala ebintu by’otamala gapapira. Bw’opapa bajja kutulumba nti ago si Masiro wabula nnyumba ndala. Kati ebyo bye twegendereza kwe kugenda empola. Ekirala twasalawo okuyimiriza okulambulayo kuba waliwo abaali bakyuusizza omukolo nga bagufudde kwogererako bitasaana n’e bibaluma. Essaawa yonna tugenda kulaga emirimu we gituuse.\nEttoffaali bwe wali oliyimiriza wagamba nti liddamu mwezi gwakubiri; kati tuli mu gwakutaano?\nEttoffaali ligenda kuddamu ekiseera kyonna era abantu banninde.\nKituufu obukulembeze bwo bunafuyizza nnyo Abataka era bangi bakuwanda lulusu?\nEkyo si kituufu. Tandikira ku byafaayo ennono ng’Obwakabaka butondebwawo n’okukola Ssemateeka waabwo. Abakulira ebika mu kiseera ekyo abaali beetwala nga bakabaka baasalawo okwegatta obukulembeze ne babukwasa Kintu abakulembere. Kabaka ng’ali n’abolulyo lwe baasalawo okulonda Katikkiro amulaamulirekoabazzukulu oba Obuganda. Katikkiro ng’ali ne ttiimu ye ekiseera ekyo kiyite ekibanyi mu kiseera kino ye kabineeti era ekyo kikyagenda mu maaso. Nkakasa nti enteekateeka eyo buli bukulembeze n’abakulembeze mu Buganda waliwo we bwamuteeka. Ekirala, ku mulembe guno, Abataka balina ofiisi nnamba ekola ku nsonga zaabwe, twalagira okukuba n’okutegeka ettaka eriri ku butaka bw’ebika, buli Katikkiro gy’abadde atambulira abadde agenda n’omutaka era n’okumulaga mu bantu nti ebika gyebiri nnyo kuba gwe musingi gw’Obwakabaka.\nWaliwo abalowooza nti okwataganyizza pulojekiti nnyingi omulundi gumu oluusi ekivaako okukola ensobi?\nAbantu babadde bamaze ebbanga ddene nga balaba ebintu ebitatambula. Kati nze enkola yange ya kugenda mu maaso. Kisobokera ddala okwekoona ng’oliko by’okola naye kisingako okutuula obutuuzi kuba otya okukola ensobi.\nEby’okukulaakulanya ennyanja ya Kabaka mu Ndeeba byakoma wa?\nTwafuna okuwabulwa okuva mu bakugu nti ssinga tutandika okuzimba ebizimbe ku nnyanja eno esobola okukalira kuba amazzi gaayo gava mu nsulo. Twasalawo omulimu okugukwasa abakugu aba kkampuni AIR WATER AND EARTH abaakuguka mu by’ennyanja n’obutonde bw’ensi ssaako emigga okwekenneenya ensulo z’ennyanja eno, engeri y’okutangiramu mukoka okugendamu n’engeri gy’eyinza okukulaakulanyizibwa nga tetutaataganyizza nsulo.\nAte mubadde munaakulaakulanya ki nga poloti ezeetoolodde ennyanja eno abakungu b’e Mmengo baazeeguza dda?\nAboogera ekyo babuzaabuza kuba tewali kyapa kyali kigabiddwa kuva mu Buganda Land Board ku ttaka eryo. Kyokka nga Buganda Land Board tennatandika kukola, waliwo abantu abaali baaweebwa ebyapa ab’ekitongole kya KCC naye nabyo byakoma. Abo bonna abaliwo mu bukyamu tugenda kubagobawo nga tutandise okugirongoosa. Waliwo abagamba nti mulinnya mu kimu ne Museveni ky’ova olemeddwa okumuggyako ebintu bya Buganda by’ebanja. Pulezidenti natandika na kumuggyako ebyapa ebisoba mu 200, okwo ssaako embuga z’amagombolola n’amasaza, ensimbi empitirivu ezisasuddwa Obuganda n’ebintu ebirala ebikomezeddwaawo toyinza kugamba nti sibanjizza bulungi. Omulimu gwange si kuyomba oba kuvuma Pulezidenti olwo abantu bamanye nti mmanja.\nMu bbanga lye waakamala ku Bwakatikkiro, kizibu ki ky’owulira ekisinze okukusoomooza?\nNze ndwawo okugulumiza ebizibu, obudde obusinga mbumala mu kutema mpenda za kuvvuunukamu kusoomoozebwa okuba kunjolekedde. Naye ebimu ku bisoomooza bye nsisinkanye kwe kukwasa abantu ekkubo ettuufu. Guno mulimu muzito ddala kuba weesanga nga buli muntu aliko ky’ayagala okole oba otandikireko. Ekyokubiri kye ky’okukkirizisa abantu okutandika okugoberera enkola ennambulukufu (systems) naddala bwe baba bamanyidde enkola endala ezibanguyira. Okugeza abantu balina okumanya amakubo ensimbi mwe ziyingirira e Mmengo ne bwe zifuluma n’emirimu emirala. Bino oluusi bikalubamu.\nEnsonga ya KYAPA MU NGALO eyogeddwako nnyo, kiki ekiddako?\nAbantu beewandiisa okufuna ebyapa bya liizi era bangi bajjumbidde. Emigaso gy’ekyapa gimanyiddwa era tuzze tugyogera era bwe bulokofu bwa buli muntu. Emyaka 49 egibaweereddwa bwe ginaggwaako nga oyongezayo liizi yo oba okudda mu mbeera gy’obaddemu ey’ekibanja. Naye buli muntu ayagala okukulaakulana alina kufuna ekyapa kino. Kyokka ekisinga obukulu, buli Muganda w’ali akole nnyo. Bwe tunaakola ne tugaggawala tujja kuba tusobola okwegulira ettaka wonna we liri n’okulabirira abantu baffe n’okukuuma obuvo n’obuddo nga tebitaataganyiziddwa.\nWaliwo abalowooza nti ensonga y’ekyapa mu ngalo yavudde wa Pulezidenti kuba mwamaze kuvaayo n’ogirangirira?\nOkwo okuteebeereza kufu nnyo. Pulezidenti tannabyogerako, naffe tetwabyogeddeko wabula kyali mu ntegeka zaffe nga Buganda n’obukulembeze bw’e Mmengo.\nOkuva emabega ng’e Mmengo abantu abakolayo bakikola mu ngeri ya bwannakyewa, kino okikyusizza kutuuka wa?\nTubadde tukifubyeko nnyo era abakozi kati 95 ku 100 basasulwa omusaala era bakugu mu bifo mwe bakolera. Kati tusigazza bakulembeze ba waggulu naddala baminisita naye nabo kati tufuba okubawaayo ku mafuta ne Airtime abayambeko okuddukanya emirimu gya Kabaka.\nNti oli mukambwe ate naamwatulira eyasukka?\nEky’obukambwe sikimanyi naye ekya nnamwatulira ekyo nkyemanyiiko. Nze simanyi kugeya bantu, era bw’oba okoze ensobi nkubuulirirawo mu lwatu. Eky’obukambwe, oluusi abantu bw’omubuulira nti tulina kukola kintu gundi n’awaba n’omuzza mu kkubo ettuufu ndowooza kye bayita obukambwe.\nOmanyiddwa okulangirira ebintu eby’amaanyi mu bbanga lye waakamala mu bukulenbeze gamba ng’ettoffaali, Masengere, Bbugwe n’ebirala, tulindeyo ekirala ekyamaanyi ng’otandika omwaka ogw’okutaano?\nObuganda bulindirire ekiseera kyonna ndeeta ebirala ebinaayuuguumya Obuganda ddala.\nSsebaggala ogw'enju ya KCCA gumumezze\nKkooti ekyusizza omusango gwa UTODA


Bukedde Online - Ng'enda kussaawo ekyuma ekirondoola abagwira - Trump\nNg'enda kussaawo ekyuma ekirondoola abagwira - Trump\nMatembe awanze omuliro ku by'okwongeza abalamuzi ebisanja\nMuseveni awadde aba Nakayima obukadde 30\nNg’enda kussaawo ekyuma ekirondoola abagwira - Trump\nENKYA ku Lwokusatu Donald Trump lw’awa ekyenkomeredde ku by’okugoba abagwira mu Amerika ssinga awangulwa obwapulezidenti.\nAlemeddeko nti agenda kuteekawo ekyuma ekirondoola abagwira abaweebwa Visa ne ziggwaako kyokka ne balemera mu Amerika.\nYagambye nti olumala okulayira ku bwapulezidenti, abamenyi b’amateeka abagwira waakubazza gye baava era ajja kukwata abamenyi b’amateeka abalala abayimbuddwa ku mulembe gwa Obama ne Clinton.\nYannyonnyodde nti Abamerika bwe bamulonda, babeera basize mu bukulembeze obukuuma amateeka kyokka okulonda Clinton kitegeeza kuggula nsalo z’Amerika abagwira n’abakyamu beetaaye.\nAgattako nti abagwira obukadde 11 ayinza okusazaamu eky’okubasindiikiriza kyokka ayagala bongere okwetegereza enkola ebaddewo nti omwana gwe bazadde afuuka munnansi wa Amerika omujjuvu newankubadde bazadde be baliyo mu bukyamu.\nAyagala abagwira abaliyo mu bukyamu balekere awo okubawa eddembe eryenkanankana n’erya bannansi.\nTrump yayongedde okusoomooza Clinton nti lipooti ekwata ku bulamu bwe gye yalaga abantu ya bulimba n’amusaba ateekeyo lipooti ennambulukufu abantu balonde nga buli omu ategedde obulamu bwe. “Njagala nze ne Clinton buli omu aleete ebikwata ku bulamu bwe mu bujjuvu. Ekyo sikirinaamu buzibu naye Clinton akyebalama,” buno obubaka Trump yabutadde ku mukutu gwe ogwa twitter.\nOlukuηηaana Trump mw’agenda okwogerera ku nsonga y’abagwira lwakubeera mu Arizona enkya ku Lwokusatu.\nCLINTON AGGYEEYO ENJALA\nHillary Clinton akubye obulango bw’asaasaanya mu bitundu Trump gy’ategeka enkuηηaana n’alagira abaddugavu n’abagwira nti Trump by’abagamba bya kiralu abakwenyakwenya bamuwe akalulu abeefuulire nga bamulonze, abagobe.\nGye buvuddeko Trump bwe yabadde agenze mu baddugavu be yasuubiza okugoba, yababuuzizza nti: Bwe munnonda mufi irwa ki? Wano Clinton w’asinzidde n’abasaba babuuze Trump ng’agenzeeyo nti; Bw’otwesonyiwa ofi irwa ki?\nObulango bulaga Trump nti musosoze mu langi n’emisango emingi gy’alina mu kkooti e New York olw’okulemwa okuwa embalirira ku ssente z’ayingiza n’abba emisolo gy’eggwanga okuva mu myaka gya 1970.\nObulango Clinton abukuba mu masaza okuli: Florida, North Carolina, Ohio ne Pennsylvania. Trump naye afulumizza akatambi akaakwatibwa mu 1990, Clinton bwe yali akubaganya ebirowoozo ku tteeka ly’okulwanyisa obumenyi bw’amateeka n’agamba nti abaddugavu be babasibyeko ebikolwa bino bwe yabayita “super-predators”.\nEndwadde eziva ku kaabuyonjo ezituulwako


Bukedde Online - Basabye ogwa Nambooze gugobwe\nSsentebe ogw'abaana gumuleebuukanya\nMuyambaganire ku mawanga - Kabaka\nAdded 2nd June 2019\nNambooze (wakati) ne Muyizi (owookubiri ku ddyo) nga bava mu kkooti.\nOMULAMUZI Ponsiano Odwori owa kkooti ento e Nakawa awadde oludda oluwaabi emyezi esatu okuleeta obujulizi obuluma omubaka wa munisipaali y'e Mukono, Betty Nambooze ku musango ogw'okukuma omuliro mu bantu ng'akozesa emikutu gy'empuliziganya gwe bamuvunaana.\nOdwori okuwa ekiragiro kino kiddiridde looya wa Nambooze, Samuel Muyizi okuteekayo okusaba nga ng'ayagala omusango guno gugobwe kubanga oludda oluwaabilulemereddwa okuleeta obujulizi nga kino kityoboola eddembe lye kubanga bwe baamukwata ku musango guno baamutulugunya.\nMuyizi agambye nti kkooti yalagira oludda oluwaabi okubawa obujulizi ku musango guno balabe engeri gye banaaguwozaamu kyokka kati gugenda kuwera mwaka tebabuleetanga.\nWabula omuwaabi wa gavumenti Chrisitne Apoloti awakanyizza ebyogeddwa Muyizi n'agamba nti tegunnawera mwaka bukyanga Nambooze bamuggulako omusango. Kkooti tennaba kuteekawo lunaku lwa kuwulirako musango guno\nMmotoka z'empaka ziyiribira Luweero leero\nMangat awera kutwala ngule\nSebuguzi: Aliisizza kyampiyoni wa Afrika enfuufu


Bukedde Online - Abapangisa aba boda ne babatta bazzeemu\nBannayuganda abalina obusobozi okufuna amazzi...\nPoliisi e Jinja ezzeemu okulemesa Besigye...\nBya SHAMIM NABUNYA ne DEBORAH NANFUKA\nETTEMU ku ba bboodabbooda lizzeemu mu Kampala abasajja babiri bwe babapangisizza omu ne bamutta ate omulala n’atwalibwa mu ddwaaliro e Mulago n’ebiwundu by’ejjambiya.\nEyattiddwa, amannya ge tegaategeerekese wabula omulambo, abatuuze abaabadde bakedde okugenda okukola be baagulabye mu lusuku lw’ebitooke bya Abowazi Muwanga mu zooni ya Kweba e Mutundwe okuliraana ekkanisa ya Mutundwe Christian Fellowship eya Pasita Tom Mugerwa.\nAte ye Charles Lukwago 30, omutuuze w’e Bukasa – Kirinnya mu Munisipaali y’e Kira apooca mu ddwaaliro e Mulago gye twamusanze n’ebisago by’ejjambiya, mu bulago, mu kifuba ne ku liiso bye yafunye ng’ababbi bamunyagako ppikippiki ye nnamba UEZ 362/U gye yabadde yaakafuna ku looni.\nOno yatutegeezezza nti, yapangisiddwa abasajja babbiri okuva e Kirinnya okubatwala ku bbaala eyitibwa Bayijuka e Mutungo, baabadde banaatera okutuukawo ababbi ne bamulagira abongereyo mu maaso ng’alaba tewali buzibu n’amataala gaaka.\nAgamba nti, zaabadde mu ssaawa 3:00 ez'ekiro ekyakeesezza Olwokusatu omu n'asowola ekiso mu nsawo n'amufumita ne balwana ne bamwongera ebiso ebirala bisatu mu bulago, mu kifuba ne ku liiso.\n"Waaddewo omukazi ng'ayitawo eyabadde annyuse ng'addayo ewuwe n'akuba enduulu abantu ne bajja okunnyamba ng'ababbi bamaze okugenda ne ppikippiki" Lukwago bwe yategeezezza.\nJalia Nkinzi mwannyina wa Lukwago yagambye nti, ababbi olwamaze okumufumita ebiso, baakozesezza essimu ye ne bamukubira ne bamutegeeza nti mwannyina ababbi bamufumise ne bamala ne bagiggyako.\nLuke Owoyesigyire amyuka omwogezi wa poliisi mu Kampala n’emiriraano yagambye nti, omusajja eyattiddwa, tebaasobodde kumutegeera mannya n’engeri gye yattiddwaamu tebannagikakasa bulungi kubanga teyabaddeko kintu kyonna kiraga nti, yabadde atemuddwa.\nKyokka bbo abatuuze bateebereza nti, baamutugidde ku kkubo omulambo ne baguwalula okugutuusa mu lusuku gye gwasangiddwa. Abatuuze baalabye omukululo oguteeberezebwa nti, gwakoleddwa ebigere by’owa bboodabbooda eyattiddwa nga bamukulula.\nWe baamusudde, waabaddewo kasasiro eyabadde ayokebwa era omuliro gwamwokezza mu maaso ekyazibuwalizza abatuuze okulaba oba bamumanyi.\nPoliisi y’e Nateete yayitiddwa ne yeekebeggya omulambo nga teguliiko kantu konna kagwogerako era baagututte mu ggwanika e Mulago nga tewali ategedde mannya ge.\nAkulira ebyokwerinda mu kitundu kino, Eric Mukasa Tamale yagambye nti, abantu abasinga mu kitundu bazimbye ebikomera kyokka tebafaayo kuteekako mataala ekireetedde enzikiza okukwata mu kitundu kyabwe abatemu ne beegiriisa.\nYagasseeko nti, obubbi bwa bboodabbooda mu kitundu kyabwe bukyase nnyo ensangi zino nga kumpi buli wiiki wabeerawo owa bbooda gwe bakuba ennyondo.\nAte ye Swaibu Karabu omu ku batuuze mu kitundu yagambye nti, ababbi bakozesa omukisa gw’abantu ababa bava mu kkanisa ekiro nabo ne babeerimbikamu ne bapangisa aba bboodabbooda abakolera ku kkanisa eno ate ne babatta.\nWe battidde omusajja ono, kinnya na mpindi ne kkamera ya poliisi era abatuuze baasabye poliisi ekebere ebifaananyi kkamera zaayo bye zaakutte okuzuula abatemu. Omusango gw’obutemu gwagguddwaawo ku fayiro SD 02/22/01/2020 ku poliisi y’e Mutundwe ng’okunoonyereza bwe kugenda mu maaso.\nRDC Harriet Nakamya alangiridde olutalo ku bavubuka abatayagala kukola\nOmusaayi ogusiigibwa ku miryango gusattizza abatuuze


Ekika Ky'Omutima | Abaana n'abazzukulu\nHistory of the mutima clan\nOKUZIMBA EKAKKALABIZO LY’EKIKA\nPosted on September 16, 2014 by Mathias Francis Bbaale\nEkakkalabizo (Office) ly’ekika ky’Omutima nga bwe linafaanana nga liwedde okuzimbibwa e Mutundwe.\nToola oweeyo kyonna kyolina okudduukirira entekateeka eno ey’okulaba nga ekika kyaffe kifuna ekakkalabizo (office) elyetongodde ffena gyetunagendanga ku nsonga z’ekika kyaffe, mwe tunakakkalabizanga emirimu gy’ekika kyaffe n’okutuuza enkiiko z’ekika kyaffe.\nOsobola okukozesa omukutu gw’essimu ogwa MOBILE MONEY 0773 819059\nTeekako erinnya lyo nga osindika sente.\nTegeeza omumyuka wa Katikkiro w’ekika Eng. Kaggwa Kakeeto Andrew adukanya omukutu guno bwoba omaze okuwereza sente ku mobile money, kino kiyambako mu kukuuma ebiwandiiko (Records).\nOyinza okukozesa akaawunta yaffe eya Bank\nA/C NAME: Bayanja Development Association ltd(BADEVA) A/C NO. 3810600037\nSwift code: CERBUGKA XXX\nOba kozesa omutimbagano guno weeyame.\nPosted on August 21, 2014 by Mathias Francis Bbaale\nBack to the website Register with us Invest With us\nENSALA Y’OMUSANGO GW’EKIKA KY’OMUTIMA DAUDI BAKIIKA\nNAKIREMBEKA GW’AWAWAABIRA NAMUGERA KAAKETO\nTumaze okukebera n’okwekkaanya, ne tusala omusango negusinga omuwaabi\nDaudi Bakiika Nakirembeka – kyeguva gumusinga:-\nKubanga mu mwaka 1926 yawoza Bulangira. Era mu mwaka ogwo n’atabagana n’olukiiko kw’Ekika ky’O mutima n’amenya obulangira bwe yali awoza.\nOlukiiko lw’Ekika lwamulagira okuleeta ab’Amasiga ne Namugera Kakeeto okuleeta agage. Abadde tanagaleeta (amasiga) ate n’ajja awaaba mu Lukiiko lwa Kabaka nti nze Mukulu w’Ekika ky’Omutima ng’awawaabira Namugera Kakeeto Gatunulajjo.\nOlukiiko lwa Kabaka nerulagira okuzza omusango guno mu Lukiiko lw’Ekika.\nObwa jjajja bw’Ekika bweyawawaabirira nti nze Jjajja w’Ekika. Olukiiko bwerumubuuzizza nga bwali jjajja w’Ekika ky’Omutima bumubuze.\nBw’olaba mu masiga ge gonna naye erya Namugera gw’ayita omwana we talyogerako; ensikirano yalyo ng’amalala bw’agogerako ensikirano yaago, so nga Namugera mu mpoza ye amwoogerako nga bw’ali omwana we.\nAte Namugera gw’abadde ayogerako mu mpoza ye nti mwana wange ate agamba nti ssi mwana wange ye wa Nyonyi wa Mbazira.\nBw’olaba era mu kibuuuzo No. 23 agamba nti munnange alina Akasolya akake nange nina Akasolya akange, sikyalina Namugera Kakeeto Gatunulajjo kye mmuvunaana,\nPetro Kasikisa Mutuba I, Buyaga, Omubaka w’Olukiiko Lwa Kabaka.\nYoanna Aligaweesa Musaale we Kabula\nYokana M. Katera\nOkusinziira ku musango ogwo, ogwali guleese akatabuko mu kika ky’Omutima, Ssekabaka Daudi Chwa, n’awa ab’Ekika ky’Omutima amagezi bave ku by’okulondanga Namugera mu mituba nga bwe babadde bakola, naye obwa Namugera bubeere bwa nsikirano, i.e.Omwana omulenzi amusikidde nga y’abeera Namugera Kasekende.\nNga bali mu nnyanja, baasalawo okuddukira mu bizinga by’e Ssese. Bwe bagoba e Ssese, ne balaba nga bali mu kabi kanene, singa omulabe waabwe anaabazingiriza ku bizinga, ajja ku batta abamalewo, ne bakyusa badde ku lukalu. Kwe kuvuga ne bagoba e Bbaale, awali empuku ennene nga basobola okulengera wonna mu bwengula bw’ennyanja. Ate waggulu w’empuku nga weetadde bulungi. Ku njuyi zombi omulabe gy’ayinza okufuluma nga balabayo bulungi. Kabaka Namugera omunaanule yabeera mu kifo ekyo okumala ekiseera kinene nga talaba amulumba- Omulangira bwe yamala okuwamba Namulondo ya Namugera eby’okuwondera Namugera n’abivaako.\nBbaale kyali kifo kifunda nga baganda ba Namugera, sibakyasobola kugyaawo. Namugera kwe kusaba baganda be bagende basenge mu bitundu ebitali wala nnyo ne Bbaale, ye asigale n’abaanabe e Bbaale.\nE Kyabbogo (Lujaaganya)\nE Kyamuyimbwa (Kaseegu)\nE Nakiyaga (Byuma)\nE Namwanzi (Lunamunyu)\nE Kasozi (Kanywanyi)\nE Bulonge (Lugaaju)\nE Nkuke (Namuna)\nE Kafuluma (Luswata)\nE Nabugabo-Bbaale (Wanaana)\nE Butale (Lukaaga)\nE Mabowa (Omukundi)\nE Minyinya (Ddungu)\nE Ssanje (Ndawula)\nE Bugonzi (Yombo)\nE Butale II (Nakirembeka)\nAte abaana ba Namugera abaasigala e Bbaale gy’Emituba gino: –\nBwanika Bugayi Ku bbaale Ku butaka\nMayiga Bulegeya Ku bbaale Ku butaka\nKirangwa Buwesi Ku bbaale Ku butaka\nMukasa Mbowa Ku bbaale Ku butaka\nMusoke Bwoga Ku bbaale Ku butaka\nKakeeto Abbulibwa Misenyi Ku bbaale Ku butaka\nNamugera bwe baagoba e Bbaale ne bagandabe, baasangako omutaka ey’eddira Engeye, nga y’avubira Pokino eby’ennyanja (mbu ye Pookino n’abitwaliranga omu ku BAMBEJJA) Omuvubi wa Pookino baamuyisa bulungi; n’ayongera okukola ogw’okuvuba.\nKabaka Namugera ne baganda be baali sibayinza kukola mulimo gwa kikopi. Abawandiisi abamu ab’omulembe guno baabulwa abalungamya, kwe kuwandiika nga bagamba nti ab’Ekika ky’Omutima omulimo ku Kabaka w’e Buganda ggwali gwa kuvubira mumbejja eby’enyanja.\nKabaka Namugera omunaanule n’abalangira be bandyefeebezza batya okudda mu kuvubira awambye Namulondo yaabwe?\nOmutaka eyavubiranga Pookino, ekibanja kye kya nsikirano n’okutuusa kati, ab’Engeye bakimanyi nga kyabwe era mwebali nnyo.\nERYATO ERY’EMPINGU NAMUGERA MWE YAJJIRA OKUGOBA E BBAALE LYALAGAWA?\nMu maaso g’ejjinja eddene kati eryabikkibwa omujjuzi gw’ennyanja Nalubaale, eryato eryo we lyagoba. Awandiika bino, nnaloba eky’ennyanja kye bayita “ENZERE”, nga nnyimiridde ku jjinja eryo. Lino ejjinja lye liyitibwa “BWANIKA” lye lyabbulwamu “Akasozi Bwanika, akali e Naggalabi, abalwanyi ba Kabaka Namugera bawangulirwa awo. Engalabi zasesebbuka nnyo. Ku linnya erya Bwanika ne kugenderako erya Naggalabi. Anti kwali kwekulisa kuwona Kabaka omukambwe (Namugera), eyalina Katikkiro eyatta abantu okukamala.\nEndwadde eya mmongoota (Sleeping sickness) ereetebwa ebivu, yava e Ssese n’erumba olukalu, bajjajjaffe gye baali beekwese. Omungereza okuwonya obulamu bwabwe, n’alagira abantu bonna okwamuka ebitundu ebyo byonna ebyali birumbiddwa Mongoota nga ne Bbaale ekya Namugera okuzingiddemu. Omungereza yalagira abantu beeyongere munda mailo ssatu (3) okuva ku nnyanja. Jjajjaffe Namugera n’abaana be ne beewogoma mu baganda be abaali ewalako n’ennyanja, e Mitemula.\nBaabeera eyo okutuusa Omungereza endwadde ya Mmongoota lwe yagimala amaanyi. N’abalagira okuddayo mu bibanja byabwe bye yali abagobyemu.\nNamugera eyali atadde Entebe ye e Mitemula, awo w’ali kaakano yajja n’akandula ekibanja kye n’embuga ye. Ono nga ye Namugera Mawaggali. Obulamu bwe bwagonda, n’aggyibwa e Mitemula, n’aleetebwa e Bbaale. Era e Bbaale gye yafiira, n’aziikibwa awo mu mbuga ye ne mukyala we era awo we yaziikibwa, n’abaana be bonna baziikibwa awo. Mutabani we Gatunula (omusika we) bwe yafa omulambo gwe gwaleetebwa e Bbaale ne guziikibwa kumpi ne Kitaawe (Namugera). Omwana omu omulenzi eyali ayitibwa Sebastine ye yaziikibwa e Mitemula, mu kibanja kitaawe Namugera kye yali amuwadde, gye baayitanga mu Nzo”.\nManya ebimu ku bikulu e Bbaale\nPosted on August 13, 2014 by Mathias Francis Bbaale\nEkyoto ekikumwa ku muti Namata\nOmuti Namata nga gumenyese\nOmweso gwa Jjaja Nnamugera\nEmpuku – Ennyumba ya Nnamugera eyasooka\nOmuti Nnamugera, Jjaja yennyini gweyasamiriranga\nEnsibuko y’omugga Namata\nAmasanyalaze nga gatuuse e Bbaale\nOlwaazi Bwanika kwebayanikanga engoye\nEbyafaayo by’e Bbaale\nClockwise: Kawuula w’ekika kyomutima ng’akuba omubala; Ensulo y’omugga Namata; Omuti Bwanika.\nAmasiga mu kika Ky’omutima\nBbaale kyali kifo kifunda nga baganda ba Namugera, sibakyasobola kugyaawo. Namugera kwe kusaba baganda be bagende basenge mu bitundu ebitali wala nnyo ne Bbaale, ye asigale n’abaana be e Bbaale.\nAbakulu b’amasiga n’emituba\nPrevious posts Select Month September 2014 (1) August 2014 (4)


Bukedde Online - Muka Muzaata ataddewo obukwakkulizo okudda mu ddya\nNabunya ne bba Sheikh Muzaata (mu katono).\nMUKA Sheikh Nuhu Muzaata ataddewo obukwakkulizo okuddayo mu ddya. Kuluthum Nabunya yanoba kati emyazi esatu. Muzaata yalwala n'aweebwa ekitanda nga mukazi we tali waka.\nOfiisi ya Supreme Mufti e Kibuli Sheikh Siliman Ndirangwa yawadde Bamaseeka abakulu obuvunaanyizibwa okutabaganya Muzaata ne Nabunya.\nKigambibwa nti bakkaanyizza ne Nabunya addeyo kyokka naye n'ateekawo\nKigambibwa nti Nabunya ayagala wabeewo okweyama mu buwandiike, Muzaata obutaddamu kumuboggolera n'okumucunga ng'omwana omuto.\nEkirala ensonga zaabwe ez'omu nju, Muzaata aleme kuziyingizaamu b'ebweru. Kigambibwa nti Muzaata bw'abaako ebimunyiiza ku mukazi we atuukirira abantu be yeesiga n'abayitiramu mu nsonga okumuwa amagezi ate bwe balwawo okukkaanya\nNabunya alabira awo nga waliwo abayingiddewo okubatabaganya.\nEkirala Nabunya ayagala Muzaata okukomya okumulangira. Kigambibwa nti Muzaata ajjukiza Nabunya ebintu by'amukoledde bukya amuwasa ng'alinga alaga nti\namuyambye okumutuusa ku ddaala ly'aliko.\nMuzaata yawasa Nabunya nga muwala muto yaakamala S4 n'amuweerera okutuuka e\nMakerere gye yatikkirwa diguli mu byenjigiriza. Bwe yamala okusoma, Muzaata\nn'amufunira omulimu mu KCCA wansi wa Jennifer Musisi. Kati Nabunya akolera mu KCCA mu munisipaali ya Kampala Central.\nBabeera Kawempe mu zooni ya Keti - Falawo. Nabunya agamba nti naye alina\nbingi by'akoledde Muzaata okuli okumulabirira. Kigambibwa nti Muzaata talabirikika kubanga yeeyisa Kirangira nga buli kintu kimukolerwa nga bw'akyagala ate mu budde. Okugeza bw'amala okusaala swala ya Subuhi ku makya nga busaasaana, addayo\nmu buliri ne yeebaka.\nAgolokoka ku ssaawa 3:00 ez'enkya kyokka nga buli kintu kiteekwa okuba nga kiwedde. Amazzi agookya mu kinaabiro, emmere n'ebyokunywa nga biri ku mmeeza,\nengoye nga zigoloddwa, engatto nga zikubiddwa eddagala.\nNabunya okutuukiriza bino yeefiiriza otulo kubanga alina okugenda ku mulimu\nbuli lunaku kyokka ng'asoose kuteekateeka bba Muzaata.\nKigambibwa nti ensonga endala enyiga Nabunya, Muzaata akozesa ensonga z'obufumbo bwabwe n'azoogera ng'ayigiriza abafumbo abalala oba n'abaako by'ayogera mu butambi bwe obusasaana ng'asomesa ebyobufumbo.\nKigambibwa nti wadde Muzaata emirundi mingi aba tayogera ku bya maka ge kyokka olw'okuba ensonga z'abafumbo abasinga zifaanagana olwo Nabunya n'alowooza nti omukulu ayogera bya mu bufumbo bwabwe. Kyategeezeddwa nti Nabunya ayagala ekyo Muzaata akikomye.\nOmu ku bamaseeka abakulu e Kibuli yategeezezza nti Nabunya yakkirizza okudda ewa Muzaata kyokka asooke akkirize obukwakkulizo mu buwandiike.\nWabula ab'e Kibuli baawabudde Nabunya agende ajjanjabe Muzaata ebirala\nEnsonda zaagambye nti Nabunya yasabye ensonga zireme kupapirwa kubanga mu kiseera kino ne bw'anaddayo tajja kujjanjaba Muzaata butereevu kubanga mu\nddwaaliro tekkirizibwa bantu.\nKu ddwaaliro yassiddwaayo ekitabo abagenda okulaba Muzaata mwe bawandiika amannya n'obubaka.\nNabunya bwe twamutuukiridde ku ssimu yagiggyeeko bwe twamweyanjulidde


Bukedde Online - Bba wa mulamu wange anneesibyeko , nkole ntya !\nBba wa mulamu wange anneesibyeko , nkole ntya !\nEngeri ennyambala y'abakazi gy'ereka mu bizibu n'ebikemo\nOmwami wange yagenda kusoma naye omwami wa mulamu wange ankwana. Nnina ennugu ku mulamu wange ono kubanga yakwaniranga omwami wange abawala. Ssenga mukkirize kubanga nange mpulira njagala okubeerako n’omusajja. Omwami ono ankwanidde ebbanga nga n’omwami wange akyaliwo.\nSsenga nsobedwa. Abantu bangi baleetawo embeera eno naye nga mu butuufu si kirungi. Omuntu yenna bw'akukola obubi olina okugezaako obutamukola bubi, kubanga kino bw'okikola naawe ofaanana ga ye.\nKati mwana wange ekirala oli mukyala mufumbo era omwami wo gw'olina okwagala yekka kati okwagala omusajja omulala olaba nga kireeta obuzibu mu maka?\nEkya mulamu wo okukwanira omwami wo abakyala ekyo kimanyidwa era balamu bakikola nnyo.\nNaye tolina kwonoona bufumbo bwo kubanga omwami wa mulamu wo tasobola kukufuula mukyala era nsuubira nti naye ayagala kukwagalako bwagazi. Naye mwewuunya okukwana mukyala wa mukoddomi we.\nNze ndaba nga kisobola okuleeta obuzibu mu ffmire Kale mwana wange oba akukwana akukwane naye tomuwa ssuubi nti osobola okumwagala era nsuubira okulemerako amanyi nti naawe oli munafu mu mbeera gy'omulaga ng'asobola okukuwangula. Ate omusajja okukwana tekitegeeza nti aba akwagala.\nAbasajja bangi bakwana naye abalina omukwano batono ddala. Era ennaku zino bangi bakwana naye nga bwagazi bwe bubatawaanya era bw'amala okwegatta naawe takuddira.\nAbawala bangi ennaku zino bagamba nti bangi babakwana naye obufumbo bwagaana.\nKati omusajja bw'amanya nti oli mwangu era amanya nti ne ku basajja abalala bw'ogenda okubeera, kati olina okukyewala. Noolwekyo mwana wange toleeta buzibu mu famire ate sigala ng'oli mukyala mufumbo.\nMuseveni alaze bye bakoze okunyweza ebyokwerinda\nObubonero kw'olabira omusajja atakyalina mbavu mu by'omu kisenge\nNabweteme owa Crested Cranes awangudde Abazungu mu kucanga eddiba


Bukedde Online - Ebipya ku nfa ya Jjulunga\nEbipya ku nfa ya Jjulunga\nOkutyaba enku kitegeeza buganzi mu banno\nYaaya wa Henri agudde ku byama bya Lorrea\nAdded 29th June 2010\nAba FDC baakiteeka ku Gavumenti nti emanyi abatta Jjulunga. Vincent Baguma oluvannyuma yavaayo nâ€™agamba nti â€˜Wasswa ne Jjulunga baakubwa amasasi nga bagenze e Kawempe okubba naye na buli kati tayogerwanga maka we baali babba!\nMu kkooti e Nabweru\nGavumenti yaggulawo omusango ngâ€™\nGavumenti yaggulawo omusango ngâ€™evunaana Baguma gwe yayita â€˜Conspiracy to commit a felonyâ€™ mu kkooti yâ€™e Nabweru. Felony kitegeeza akasango akatono!\nOkusinziira ku fayiro gye nalabyeko, â€˜Baguma avunaanibwa nâ€™abantu abalala bataano kyokka nga omu ku bo yafa.â€™ Naye abalala amannya gaabwe ku fayiro tegaliiko!â€™\nBaguma yeeyimirirwa Ibrahim Ssenyonga ne Richard Wamala ku kakalu kaÂ 50,000/- ezâ€™obuliwo. Wabula yakoma okugendaÂ mu kkooti nga December 22, 2009 na buli kati bwe bamuyita talabikayo!\nOmusango guno gukyagenda mu maaso, mu kkooti e Nabweru guli ku nnamba 583/09 ate fayiro eyava ku poliisi e Kawempe eri CRB2584/09.\nMu ngeri yâ€™emu natuseeko ne ku poliisi e Kampalamukadde, akulira bambega baayo Fred Eriku yangâ€™ambye nti â€˜Twakola okunoonyereza nga tuli wamu nâ€™aba FDC okuli Frank Atukunda, ne tusobola nâ€™okukwatayo abamu ku bantu okutuyambako okunoonyereza ku musango guno.\nNaye kati kizibu okukubuulira kiki ekiriwo ku musango guno kuba twagumala dda mu June wâ€™omwaka oguwedde! Simanyi wa be twakwata gye bali kuba ffe twabawereeza ku kitebe kya bambega ogwaffe awo we gwakoma!â€™\nLipoota ya FDC ku nfa ya Jjulunga\nOkunoonyereza nga kukulembeddwaamu Frank Atukunda (muwandiisi wa FDC owâ€™ensonga ezâ€™omunda) baafulumya lipoota ku nfa ya Jjulunga nga July 14 2009. Bino bye bikulu ebyalimu;\nBaganda ba Wasswa babiri okuli Mohamed Ssempa ne Abdul Lwanga baakwatibwa, ssaako ne Faridah Nakabugo omusuubuzi mu katale ka Owino bayambeko ku poliisi mu kunoonyereza.\nLipoota eraga nti June 22 2009 nti bawulira mu mawulire nti Baguma yeerese ku poliisi era okuumirwa ku kitebe kya RRU e Kireka.\nEgenda mu maaso nâ€™eraga nti baalemesebwa okwogerako ne Baguma, nga poliisi ebagamba nti okuggyako nga bali ne looya we oba owooluganda lwe yenna.\nOmulambo gwa Jjulunga gwali gukubiddwa amasasi agali wakati wa ana nâ€™ataano era kyazuulibwa nti buli kisambi kye yakubwako essasi.\nPoliisi eraga engeri omulambo gwa Wasswa gye gwasuulibwa e Busega ate mu ngeri yâ€™emu etegeeza abantu engeri Jjulunga gyâ€™atuukamu e Mulago.\nLwaki poliisi yaggulawo omusango omulala ku poliisi ya Kampalamukadde nga nâ€™e Kawempe baali bamaze okuggulawo omusango?\nAni yakubira ofiisa wa poliisi ssimu okumutegeeza nga bwe waliwo ababbi. Lwaki oyo tayogerwako?\nÂ Ani yaggulira mmotoka eyalimu Jjulunga ne Wasswa ku luguudo lwa Northern Bypass olwali oluggale mu biseera ebyo?\nE Kabuusu mu bbaala Wasswa, Jjulunga ne Baguma baali bateesa ki ekiro ekyo?\nBaguma lwaki atya okugenda mu kkooti?\nJjulunga eyali afeenya ngâ€™amaanyi talina, yasobola atya okwebagajja omulambo gwa Wasswa okuguggya mu mmotoka?\nBaani abalala abavunaanibwa ne Baguma abatali ku fayiro?\nEbipya ku Jjulunga\nKkooti eyise abalumiriza Baguma eyali ne Jjulunga